open-index/open-wikipedia-markdown huggingface dataset:
വാരണം ആയിരം

ഗൗതം മേനോൻ തിരക്കഥയും സംവിധാനവും നിർവ്വഹിച്ച് 2008  നവംബർ -14ന്‌  തിയേറ്ററുകളിലെത്തിയ ഒരു തമിഴ് ചലച്ചിത്രമാണ്‌  ***വാരണം ആയിരം*** (തമിഴ്:"வாரணம் ஆயிரம்"). ഇതിൽ പ്രധാന വേഷം കൈകാര്യം ചെയ്യുന്ന സൂര്യ ശിവകുമാർ ഇരട്ടവേഷങ്ങളിൽ എത്തുന്നു. സമീര റെഡ്ഡി, ദിവ്യ സ്പന്ദന, സിമ്രാൻ ബഗ്ഗ  തുടങ്ങിയവരും ഈ ചിത്രത്തിൽ അഭിനയിച്ചിരിക്കുന്നു. ഹാരിസ് ജയരാജ് ഈ ചിത്രത്തിന്റെ സംഗീത സം‌വിധാനം നിർവ്വഹിച്ചിരിക്കുന്നത്. 2006 ന്റെ അവസാനത്തിൽ ചിത്രീകരണം ആരംഭിച്ച ഈ ചിത്രം 2008 നവംബർ 14 ന് ആഗോള തലത്തിൽ പ്രദർശനത്തിനെത്തി.

അച്‌ഛൻ തന്റെ മകന്റെ ജീവിതത്തിൽ എങ്ങനെ ഒരു നായകപരിവേഷം കൈവരിക്കുന്നുവെന്നും എങ്ങനെയൊക്കെ പ്രോത്സാഹിപ്പിക്കുന്നുവെന്നുമാണ് ഈ ചലച്ചിത്രത്തിന്റെ കഥാതന്തു.

2008-ൽ മികച്ച തമിഴ് ചിത്രത്തിനുള്ള ദേശീയ ചലച്ചിത്രപുരസ്കാരം ഈ ചിത്രത്തിനു ലഭിക്കുകയുണ്ടായി.

## അഭിനേതാക്കൾ

Ajay Reghu

## അവാർഡുകൾ
### ഫിലിംഫെയർ അവാർഡ്

* മികച്ച നടനുള്ള അവാർഡ് (തമിഴ്) - സൂര്യ ശിവകുമാർ
* മികച്ച സംവിധായകൻ (തമിഴ്) - ഗൗതം മേനോൻ
* മികച്ച  ചിത്രത്തിനുള്ള അവാർഡ് (തമിഴ്) - വേണു രവിചന്ദ്രൻ
* മികച്ച  ശബ്ദലേഖനം അവാർഡ് (തമിഴ്) - താമരൈ (നെഞ്ചുക്കുൾ പെയ്തീടും..)
* മികച്ച സംഗീതത്തിനുള്ള (Male)അവാർഡ് (തമിഴ്) - നരേഷ് അയ്യർ(മുന്തിനം പാർത്തേനെ)
* മികച്ച സംഗീതത്തിനുള്ള (Male)അവാർഡ് (തമിഴ്) - ഹരിഹരൻ(നെഞ്ചുക്കുൾ പെയ്തീടും)
* മികച്ച സംഗീത സംവിധായകൻ (തമിഴ്)|മികച്ച സംഗീത സംവിധായകൻ]] - ഹാരീസ് ജയരാജ്
* മികച്ച പിന്തുണ (തമിഴ്) - സിമ്രാൻ

### തമിഴ്നാട് സ്റ്റേറ്റ് ഫിലിം അവാർഡ്
* മികച്ച നടനുള്ള പ്രത്യേക അവാർഡ് - സൂര്യ ശിവകുമാർ
* മികച്ച കലാ സംവിധാനം - രാജീവൻ
* മികച്ച ഓഡിയോഗ്രാഫർ - രവി

### ഇന്റെർനാഷണൽ  തമിഴ് ഫിലിം അവാർഡ്
* ITFA മികച്ച സംഗീത സംവിധായകനുള്ള അവാർഡ്  - ഹാരിസ് ജയരാജ്

### വിജയ് അവാർഡ്
* മികച്ച നടൻ - സൂര്യ ശിവകുമാർ
* മികച്ച കലാ സംവിധാനം - രാജീവൻ
* മികച്ച ഛായാഗ്രഹണം - ആർ. രത്നവേലു
* മികച്ച കൊറിയോഗ്രാഫർ - ബ്രിന്താ(അവ എന്ന..)
* മികച്ച പുതു നടി - സമീറാ റെഡ്ഡി
* മികച്ച സംവിധായകൻ - ഗൗതം മേനോൻ
* ഇഷ്ട്ട സംവിധായകൻ - ഗൗതം മേനോൻ
* മികച്ച എഡിറ്റർ - അന്തോണി
* എന്റെർടെയിനർ ഓഫ് ദ ഇയർ - സൂര്യാ ശിവകുമാർ
* ഇഷ്ട്ട നടൻ -  സൂര്യാ ശിവകുമാർ
* സംഗീതത്തിനുള്ള (female)അവാർഡ് - സുധാ രഘുനാഥൻ
* മികച്ച ചിത്രം - ഓസ്കാർ രവിചന്ദ്രൻ
* ഇഷ്ട്ട ചിത്രം - ഓസ്കാർ രവിചന്ദ്രൻ
* മികച്ച ശബ്ദലേഖനം  - താമരായ് (നെഞ്ചുക്കുൾ പെയ്തീടും)
* മികച്ച മേക്കപ്പ് ആർട്ടിസ്റ്റ് - യോഗേഷ് & ബാനു
* മികച്ച സംഗീതത്തിനുള്ള (Male)അവാർഡ്  - ഹരിഹരൻ (നെഞ്ചുക്കുൾ പെയ്തീടും)
* മികച്ച സംഗീത സംവിധായകൻ - ഹാരിസ് ജയരാജ്
* ഇഷ്ട്ട ഗാനം - ഹാരിസ് ജയരാജ്(അവ എന്ന)
* മികച്ച പിന്തുണ നടി - സിമ്രാൻ

## ഗാനങ്ങൾ

# *അടിയേ കൊള്ളുതേ*... - ബെന്നി ദയാൽ,ക്രിഷ്,ഷ്രുതി ഹസ്സൻ 
# *നെഞ്ചുക്കുൾ പെയ്തീടും*... -  ഹരിഹരൻ, ദേവൻ, പ്രസന്നാ 
# *യേത്തി യേത്തി യേത്തീ*... - ബെന്നി ദയാൽ, നരേഷ് ഇയേർ,സോളാർ സായ്
# *മുന്തിനം പാർത്തേനെ*... - നരേഷ് ഇയേർ, പ്രശാന്തിനി 
# *ഓ ശാന്തീ ശാന്തീ*... - ക്ലിന്റൺ ,എസ്. പി. ബി. ചരൻ 
# *അവ എന്നെ*... - കാർത്തിക്ക് ,പ്രസന്നാ 
# *അനൽ മേലെ പനിതുളി*... - സുധാ രഘുനാഥൻ

## അവലംബം

## പുറത്തേക്കുള്ള കണ്ണികൾ
*

വർഗ്ഗം:2008-ൽ പുറത്തിറങ്ങിയ തമിഴ് ചലച്ചിത്രങ്ങൾ
വർഗ്ഗം:മികച്ച തമിഴ് ചലച്ചിത്രത്തിനുള്ള ദേശീയപുരസ്കാരം നേടിയ ചിത്രങ്ങൾ
ഇവർ വിവാഹിതരായാൽ

സജി സുരേന്ദ്രന്റെ സംവിധാനത്തിൽ ജയസൂര്യ, സുരാജ് വെഞ്ഞാറമൂട്, ഭാമ, സംവൃത സുനിൽ എന്നിവർ പ്രധാനവേഷങ്ങളിൽ അഭിനയിച്ച് 2009-ൽ പുറത്തിറങ്ങിയ ഒരു മലയാളചലച്ചിത്രമാണ് ***ഇവർ വിവാഹിതരായാൽ***. കുഞ്ചുവീട്ടിൽ ക്രിയേഷൻസിന്റെ ബാനറിൽ എസ്. ഗോപകുമാർ നിർമ്മിച്ച ഈ ചിത്രം സെൻ‌ട്രൽ പിൿചേഴ്സ് ആണ് വിതരണം ചെയ്തത്. കഥ, തിരക്കഥ, സംഭാഷണം എന്നിവയെല്ലാം നിർവ്വഹിച്ചത് കൃഷ്ണ പൂജപ്പുര ആണ്.

## അഭിനേതാക്കൾ
* ജയസൂര്യ – വിവേക്
* സിദ്ദിഖ് – അഡ്വ. അനന്തൻ മേനോൻ
* നെടുമുടി വേണു – ഫ്രെഡ്ഡി
* കെ.ബി. ഗണേഷ് കുമാർ
* അനൂപ് മേനോൻ – അജയ് മേനോൻ
* ബാബു സ്വാമി
* സുരാജ് വെഞ്ഞാറമൂട് – അഡ്വ. മണ്ണത്തല സുശീൽ കുമാർ
* ഭാമ – കാവ്യ
* സംവൃത സുനിൽ – ട്രീസ
* രേഖ – അഡ്വ. നന്ദിനി
* മല്ലിക സുകുമാരൻ
* കലാരഞ്ജിനി
* രഹന – അന്നമ്മ
* നവ്യ നായർ – നവ്യ നായർ (അതിഥി വേഷം)

## സംഗീതം
എസ്. രമേശൻ നായർ, ഗിരീഷ് പുത്തഞ്ചേരി എന്നിവർ എഴുതിയ ഇതിലെ ഗാനങ്ങൾക്ക്  സംഗീതം പകർന്നത് എം.ജി. രാധാകൃഷ്ണൻ, എം. ജയചന്ദ്രൻ എന്നിവർ ആണ്. പശ്ചാത്തലസംഗീതം മോഹൻ സിതാര കൊടുത്തിരിക്കുന്നു. ഗാനങ്ങൾ മാതൃഭൂമി മ്യൂസിക്കത്സ് വിപണനം ചെയ്തിരിക്കുന്നു.

; ഗാനങ്ങൾ
# എനിക്കു പാടാനൊരു പാട്ടിലുണ്ടൊരു പെണ്ണ് – ടി.ടി. സൈനോജ്
# പാഴ്മുളം തണ്ടിൽ – രതീഷ്
# സൺ‌ഡേ സൂര്യൻ – ടിപ്പു, ആനന്ദ്, സൂരജ്, വിപിൻ സേവ്യർ, ചാരു ഹരിഹരൻ
# പൂമുഖ വാതിൽക്കൽ (പുനരാലാപനം രാക്കുയിലിൻ രാഗസദസ്സിൽ നിന്ന്) – വിജയ് യേശുദാസ് (ഗാനരചന: എസ്. രമേശൻ നായർ, സംഗീതം: എം.ജി. രാധാകൃഷ്ണൻ)

## അണിയറ പ്രവർത്തകർ
* ഛായാഗ്രഹണം: അനിൽ നായർ
* ചിത്രസം‌യോജനം: മനോജ്
* കല: സുജിത് രാഘവ്
* വസ്ത്രാലങ്കാരം: കുമാർ എടപ്പാൾ
* പരസ്യകല: റഹ്‌മാൻ ഡിസൈൻ
* ലാബ്: ജെമിനി കളർ ലാബ്
* എഫക്റ്റ്സ്: മുരുകേഷ്
* ഡി.ടി.എസ്. മിക്സിങ്ങ്: രാജാകൃഷ്ണൻ
* കോറിയോഗ്രാഫി: പ്രസന്ന
* വാർത്താപ്രചരണം: എ.എസ്. ദിനേശ്
* നിർമ്മാണ നിയന്ത്രണം: വിനോദ് മംഗലത്ത്
* നിർമ്മാണ നിർവ്വഹണം: രാജു പൂജപ്പുര
* എക്സിക്യൂട്ടീവ് പ്രൊഡ്യൂസർ: എസ്. രാജമോഹൻ തമ്പി
* അസോസിയേറ്റ് ഡയറക്ടർ: പ്രിയൻ
* ലെയ്‌സൻ: കാർത്തിക് ചെന്നൈ

## പുറത്തേക്കുള്ള കണ്ണികൾ
* 
* ''ഇവർ വിവാഹിതരായാൽ''  – മലയാളസംഗീതം.ഇൻഫോ

വർഗ്ഗം:2009-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:സജി സുരേന്ദ്രൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:ജയസൂര്യ അഭിനയിച്ച ചലച്ചിത്രങ്ങൾ
വർഗ്ഗം:കൃഷ്ണ പൂജപ്പുര തിരക്കഥയെഴുതിയ ചലച്ചിത്രങ്ങൾ
ഫ്രീ സോഫ്റ്റ്‌വെയർ മൂവ്മെന്റ് ഓഫ് ഇന്ത്യ

2010 മാർച്ചു് 20, 21 തീയതികളിൽ ബാംഗ്ലൂരിൽ ചേർന്ന സ്വതന്ത്ര സോഫ്റ്റ്‌വെയർ ദേശീയ സമ്മേളനത്തിൽ വെച്ചു്, ഇന്ത്യയിലെ സ്വതന്ത്ര സോഫ്റ്റ്‌വെയർ രംഗത്ത് പ്രവർത്തിക്കുന്ന വിവിധ പ്രസ്ഥാനങ്ങൾ ചേർന്നു് രൂപീകരിച്ച ഏകീകൃത സംഘടനയാണു് **ഫ്രീ സോഫ്റ്റ്‌വെയർ മൂവ്മെന്റ് ഓഫ് ഇന്ത്യ**
. കേരളത്തിൽ പ്രവർത്തിക്കുന്ന സ്വതന്ത്ര വിജ്ഞാന ജനാധിപത്യ സഖ്യത്തിന്റെ കൺവീനറായ ജോസഫ് തോമസു് ആണു് ഈ സംഘടനയുടെ പ്രസിഡന്റു്. FSF-India - യുടെ ഡയറക്ടർ ബോർഡു് അംഗമായ ശ്രീ:കിരൺചന്ദ്രയാണു് ഈ സംഘടനയുടെ ജനറൽ സെക്രട്ടറി.
## ലക്ഷ്യങ്ങൾ
ഫ്രീ സോഫ്റ്റ്‌വെയർ മൂവ്മെന്റ് ഓഫ് ഇന്ത്യ വിശാലമായൊരു വേദിയിൽ സ്വതന്ത്ര  സോഫ്റ്റ്‌വെയറിന്റെ പ്രചരണത്തിനും, വ്യാപനത്തിനും വേണ്ടി പ്രവർത്തിക്കുക എന്ന ലക്ഷ്യത്തോടെയാണ് ഈ സംഘടനയ്ക്  രൂപംകൊടുത്തിരിക്കുന്നതെന്നാണ് ഈ സംഘടനയുടെ അവകാശവാദം. സ്വതന്ത്ര സോഫ്റ്റ്‌വെയർ പ്രസ്ഥാനത്തിന്റെ ജനകീയാടിത്തറ വിപുലപ്പെടുത്തികൊണ്ടും, സംഘടനക്കു് ഒരു ജനാധിപത്യഘടന സ്വീകരിച്ചുകൊണ്ടും മാത്രമേ ഇതു സാധിക്കുള്ളുവെന്നു് ഈ സംഘടനയുടെ പ്രവർത്തകർ കരുതുന്നു.  സ്വതന്ത്ര സോഫ്റ്റ്‌വെയറിന്റെ  ക്രിയാത്മക ഉപയോഗത്തിലൂടെ സമൂഹത്തിലെ സാങ്കേതികരംഗത്തെ ഉച്ചനീചത്വങ്ങൾ കുറച്ചു്, അവശ ജനവിഭാഗങ്ങളുടെ ശാക്തീകരണത്തിനായി പരിശ്രമിക്കലും ഒരു പ്രധാന പ്രവർത്തനമായി ഈ സംഘടന ഏറ്റെടുത്തിട്ടുണ്ടു്. ഒരു ജനകീയ സ്വതന്ത്ര സോഫ്റ്റ്‌വെയർ പ്രസ്ഥാനം സൃഷ്ടിക്കുകയാണ് ഈ സംഘടനയുടെ പൊതു ലക്ഷ്യമെന്നും ഇതിന്റെ ഉദ്ദേശലക്ഷ്യങ്ങൾ പറയുന്നു.  

## ഭാരവാഹികൾ
*പ്രസിഡന്റു് : ജോസഫ് തോമസ്
*ജനറൽ സെക്രട്ടറി : കിരൺചന്ദ്ര
*വൈസ് പ്രസിഡന്റുമാർ : പ്രൊഫ. ഗോപിനാഥ്, പ്രൊഫ. ദേബേഷ് ദാസ്, പ്രബീർ പുർകായസ്ത 
*സെക്രട്ടറിമാർ : ജയകുമാർ, ഡോ. നന്ദിനി മുഖർജി, സിദ്ധാർഥ 
*ട്രഷറർ : പ്രതാപ് റെഡ്ഡി

## വിവാദം
നിലവിലുള്ള സ്വതന്ത്ര സോഫ്റ്റ്‌വെയർ പ്രസ്ഥാനങ്ങളെ സി.പി.ഐ. എമ്മിന്റെ സഹായത്തോടെ പിടിച്ചടക്കാനുള്ള ഒരു ശ്രമമാണ് DAKF ഉം FSMI എന്നീ സംഘടനകളെന്നത്  ഒരു വിവാദമാണ് 

## അവലംബം


വർഗ്ഗം:ഇന്ത്യയിലെ സ്വതന്ത്ര സോഫ്റ്റ്‌വെയർ സംഘങ്ങൾ
മയിലാട്ടം

ദക്ഷിണേന്ത്യൻ സുബ്രഹ്മണ്യ ക്ഷേത്രങ്ങളിൽ‌ നടത്തിവരുന്ന ആചാരപരമായൊരു കലാരൂപമാണ്‌ **മയിലാട്ടം**. മയിലിന്റെ വേഷമണിഞ്ഞുകൊണ്ടുള്ള ഒരു നൃത്തരൂപമാണിത്. മുഖത്ത് തേപ്പും‌ കിരീടവും കൊക്കും‌ പീലിയും‌ വേഷവിധാനത്തിലുണ്ട്‌. പാളകൊണ്ടുള്ള കീരീടമാണ്‌ നർ‌ത്തകൻ‌ ഉപയോഗിക്കുന്നത്‌. സുബ്രഹ്മണ്യവാഹനമായ മയിലിന്റെ വേഷത്തിൽ‌ പ്രത്യേക താളത്തിനനുസരിച്ച് നർ‌ത്തകർ‌ പൊയ്​ക്കാലിൽ ചുവടുകൾ വെച്ചാടുന്നു.

മയിലാട്ടം അവതരിപ്പിക്കുന്നവർ തല മുതൽ കാൽ വരെ മയിൽ പോലെ വസ്ത്രം ധരിക്കുന്നു, ഒരു ത്രെഡ് ഉപയോഗിച്ച് തുറക്കാനും അടയ്ക്കാനും നിർദ്ദിഷ്ട നൃത്തങ്ങൾ അവതരിപ്പിക്കാനും കഴിയും. പ്രകടനം നടത്തുന്നവർ കാലിന്റെ അറ്റത്ത് ഘടിപ്പിച്ചിരിക്കുന്ന ഉയരമുള്ള മരക്കഷണത്തിലാണ് നൃത്തം ചെയ്യുന്നത്. ഈ കലയ്ക്ക് വിപുലമായ പ്രയത്നവും പരിശീലനവും ആവശ്യമാണ്. എല്ലാ മുരുകൻ (സുബ്രഹ്മണ്യൻ) ക്ഷേത്രങ്ങളിലും ഈ നൃത്തം ഒരു ഉത്സവ വേളയിൽ ഒരു പാരമ്പര്യമായി അവതരിപ്പിക്കുന്നു. എന്നാൽ പരിശീലനത്തിലെ ബുദ്ധിമുട്ടുകളും നർത്തകികൾക്കു ലഭിക്കുന്ന കുറഞ്ഞ വേതനവും കാരണം മയിലാട്ടം അവതരിപ്പിക്കുന്നവരുടെ എണ്ണം കുറയുന്നു.
## അവലംബം

## പുറംകണ്ണികൾ

മയിലാട്ടത്തിന്റെ വീഡിയോ

വർഗ്ഗം:കേരളത്തിലെ കലകൾ
കുന്നുകര

എറണാകുളം ജില്ലയിലെ പറവൂർ  താലൂക്കിൽ പെടുന്ന ഒരു ഗ്രാമമാണ്‌ **കുന്നുകര**. കൊച്ചി അന്താരാഷ്ട്ര വിമാനത്താവളം സ്ഥിതി ചെയ്യുന്ന  നെടുമ്പാശ്ശേരിയും വടക്കൻ പറവൂരിനെയും ബന്ധിപ്പിക്കുന്ന എയർപോർട്ട് റോഡിലാണ്‌ ഈ ഗ്രാമം സ്ഥിതി ചെയ്യുന്നത്.ശ്മശാനത്തിൽ ദഹിപ്പിക്കാനുവദിക്കാത്തതിനെ തുടർന്ന് പഞ്ചായത്ത് ഓഫീസിന്റെ മുന്നിൽ ദളിത സമുദായാംഗത്തിന്റ് മൃ^തദേഹം ദഹിപ്പിച്ച് പ്രതിഷേധിച്ചതിനെ തുടർന്ന് ഈ പ്രദേശം മാധ്യമ ശ്രദ്ധ നേടി.

## സ്ഥാപനങ്ങൾ
*ശ്രീ നാരായണ മെഡിക്കൽ കോളേജ്, ചാലക്കാ
*എം.ഇ.എസ്.കോളേജ്,കുന്നുകര
*എം.ഇ.എസ്.സെന്റ്റൽ 
*ക്രിസ്തുരാജ് ഹൈസ്കൂൾ കുറ്റിപ്പുഴ
*ഗവ. ജെ ബി എസ് കുന്നുകര

## എത്തിച്ചേരാൻ
അങ്കമാലി , ആലുവയിൽ നിന്ന് അത്താണി വഴി പറവൂർ ബസ്സുകൾ ഈ ഗ്രാമമാർഗ്ഗം സേവനം ഉണ്ട്.  നോർത്ത് പറവൂർ ഈ ഗ്രാമത്തിൽ നിന്ന് 7 കി.മി ദൂരത്തിൽ സ്ഥിതി ചെയ്യുന്നു.

വർഗ്ഗം:എറണാകുളം ജില്ലയിലെ ഗ്രാമങ്ങൾ
ഫ്രീ സോഫ്റ്റ്‌വെയർ ഫൗണ്ടേഷൻ ഓഫ് ഇന്ത്യ

സ്വതന്ത്ര സോഫ്റ്റ്‌വെയർ സമിതിയുടെ സഹോദര സ്ഥാപനമാണ്‌ **ഫ്രീ സോഫ്റ്റ്‌വെയർ ഫൗണ്ടേഷൻ ഓഫ് ഇന്ത്യ**.  2001-ൽ കേരളത്തിന്റെ തലസ്ഥാനമായ തിരുവനന്തപുരത്താണ്‌ ലാഭേച്ഛ കൂടാതെ പ്രവർത്തിക്കുന്ന ഈ പ്രസ്ഥാനം സ്ഥാപിതമായത്. ഇന്ത്യയിൽ സ്വതന്ത്ര സോഫ്റ്റ്‌വെയർ ഉപയോഗം വർദ്ധിപ്പിക്കുക അതിനാവശ്യമായ സഹായസഹകരണങ്ങൾ തുടങ്ങിയ ആശയങ്ങളോടെയാണ്‌ ഈ പ്രസ്ഥാനം ആരംഭിച്ചത്. 

2003-ൽ സ്വതന്ത്ര സോഫ്റ്റ്‌വെയർ സമിതിയുടെ സ്ഥാപകൻ റിച്ചാർഡ് സ്റ്റാൾമാനുമായി നടത്തിയ ഒരു ചർച്ചക്കു ശേഷം എ.പി.ജെ. അബ്ദുൾകലാം ഇന്ത്യയിലെ സോഫ്റ്റ്‌വെയർ ഡവലപ്പർമാരോടും, കമ്പ്യൂട്ടർ സയന്റിസ്റ്റുകളോടും സ്വതന്ത്രവും, ഓപ്പൺ സോഴ്‌സ് അധിഷ്ഠിതവുമായ സോഫ്റ്റ്‌വെയറുകൾ ഉപയോഗിക്കുവാനും കണ്ടുപിടിത്തങ്ങൾക്കും മറ്റും അവയുപയോഗപ്പെടുത്തുവാനും  ആഹ്വാനം ചെയ്തു. 
## അവലംബം


വർഗ്ഗം:ഇന്ത്യയിലെ സ്വതന്ത്ര സോഫ്റ്റ്‌വെയർ സംഘങ്ങൾ
എം.കെ. കമലം

മലയാളത്തിലെ ആദ്യ ശബ്ദചലച്ചിത്രമായ ബാലനിലെ നായികയായിരുന്നു **എം.കെ. കമലം**. (മരണം: ഏപ്രിൽ 20 2010)

## ജീവിതരേഖ
കോട്ടയം ജില്ലയിലെ കുമരകം മങ്ങാട്ടുവീട്ടിൽ കൊച്ചപ്പപ്പണിക്കരുടെയും കാർത്ത്യായനിയുടെയും മകളായി ജനിച്ചു. നാടക നടനും, നാടകകൃത്തുമായ അച്ഛന്റെ നാടകത്തിൽ ബാലതാരത്തെ കിട്ടാനില്ലാത്തതിനെത്തുടർന്നാണ്‌ കമലം നാടക രംഗത്ത് എത്തിച്ചേരുന്നത്. *അല്ലിറാണി* എന്ന നാടകത്തിലാണ്‌ ആദ്യമായി അഭിനയിച്ചത്.  തുടർന്ന് സത്യവാൻ സാവിത്രി, പാരിജാത പുഷ്പാഹരണം, ഗായകൻ തുടങ്ങിയ നാടകങ്ങളിൽ അഭിനയിച്ചു. കോട്ടയത്തെ *ആര്യ ഗാനനടനസഭയുടെ* *വിചിത്ര വിജയം* നാടകത്തിൽ അഭിനയിക്കുമ്പോഴാണ് *ബാലനിൽ* അഭിനയിക്കാൻ അവസരം കിട്ടുന്നത്. ബാലനിലെ മൂന്നു ഗാനങ്ങൾ പാടിയതും കമലമായിരുന്നു. തുടർന്ന് ഭൂതരായർ എന്ന ഒരു ചലച്ചിത്രത്തിൽ അഭിനയിച്ചെങ്കിലും അതു പുറത്തിറങ്ങിയില്ല.

പിന്നീറ്റ് തന്റെ 24 വയസ്സു മുതൽ 40 വയസ്സുവരെ ഒരു കാഥികയായിട്ടായിരുന്നു കമലം അറിയപ്പെട്ടത്. ആദ്യം അരങ്ങിൽ അവതരിപ്പിച്ച കഥ ഉള്ളൂരിന്റെ *മൃണാളിനി* ആയിരുന്നു. തുടർന്ന് വയലാറിന്റെ *ആയിഷ*, വള്ളത്തോളിന്റെ *മഗ്ദലന മറിയം*, എസ്.എൽ.പുരത്തിന്റെ *മറക്കാത്ത മനുഷ്യൻ* തുടങ്ങിയ രചനകൾ കഥാപ്രസംഗ രൂപത്തിൽ അവതരിപ്പിച്ചു.

2000-ൽ എം.പി. സുകുമാരൻ നായർ സം‌വിധാനം ചെയ്ത ശയനം ആണ്‌ അവസാനം അഭിനയിച്ച് പുറത്തിറങ്ങിയ ചലച്ചിത്രം. 2001-ൽ വിനോദ്കുമാർ സംവിധാനം ചെയ്ത *ഒരു ഡയറിക്കുറിപ്പ്* എന്ന ഡോക്യുമെന്ററിയിലും 2006-ൽ കെ.ജി. വിജയകുമാർ സംവിധാനം ചെയ്ത *മൺസൂൺ* എന്ന ചിത്രത്തിലും കമലം അഭിനയിച്ചിട്ടുണ്ട്.

പരേതനായ വി.കെ. ദാമോദരൻ വൈദ്യനാണ് കമലത്തിന്റെ ഭർത്താവ്. മൂന്നു പെണ്മക്കളുണ്ട്.

## അവലംബം


വർഗ്ഗം:1923-ൽ ജനിച്ചവർ
വർഗ്ഗം:2010-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഏപ്രിൽ 20-ന് മരിച്ചവർ
വർഗ്ഗം:മലയാളചലച്ചിത്രനടിമാർ
വർഗ്ഗം:മലയാളചലച്ചിത്രപിന്നണിഗായകർ
വർഗ്ഗം:കോട്ടയം ജില്ലയിൽ ജനിച്ചവർ
വർഗ്ഗം:മലയാളകഥാപ്രസംഗകർ
കുറ്റകൃത്യ രോധിനി

ഒരു സമൂഹത്തിൽ ഏതെങ്കിലും വിധത്തിലുള്ള  കുറ്റകൃത്യങ്ങൾ നടക്കുന്നത് അറിയിക്കാനുള്ള ഒരു സം‌വിധാനമാണ്‌ **കുറ്റകൃത്യ രോധിനി** അഥവാ **ക്രൈം സ്റ്റോപ്പർ**.   ഇത് അത്യാഹിത ടെലിഫോൺ നമ്പറുകളിൽ നിന്ന് വ്യത്യസ്തമായി നില നിൽക്കുന്ന ഒരു സം‌വിധാനമാണ്‌.  *വിളിക്കുന്നവരുടെ വിവരങ്ങൾ തികച്ചും രഹസ്യമായി സൂക്ഷിക്കുന്നു* എന്നതാണ് ഈ സംവിധാനത്തിന്റെ പ്രത്യേകത. ഒരു കുറ്റകൃത്യം തടയുന്നതിന്‌ അതിന്റെ ബന്ധപ്പെട്ട അതോറിറ്റിയെ അതിന്റെ അന്വേഷണത്തിൽ നേരിട്ട് ഇടപെടാതെ സഹായിക്കുകയാണ്‌ ഇത് ഉപയോഗിക്കുന്നവർ ചെയ്യുന്നത്. ലോകത്ത് പല രാജ്യങ്ങളിലും ഈ സം‌വിധാനം വ്യത്യസ്ത രീതിയിൽ ഉപയോഗിക്കുന്നുണ്ട്. 
## കേരളത്തിൽ

കേരളത്തിൽ നടക്കുന്ന സാമൂഹിക വിരുദ്ധ പ്രവർത്തനങ്ങളും കുറ്റകൃത്യങ്ങളും ശ്രദ്ധയിൽ‌പ്പെട്ടാൽ കേരള പോലീസിനെ അറിയിക്കാനുള്ള  പ്രത്യേക നമ്പറുകളാണ് **1090**, **9846100100**. ഈ നമ്പറുകളിലേക്കുള്ള വിളികൾ സൗജന്യമാണ്. കൊല്ലം നഗരത്തിലെ വിവരങ്ങൾ **100**, **2746000** എന്നീ നമ്പറുകളിലും അറിയിക്കാം.

വർഗ്ഗം:കുറ്റാന്വേഷണോപകരണങ്ങൾ
വർഗ്ഗം:കുറ്റകൃത്യങ്ങൾ
മയിലാട്ടം (വിവക്ഷകൾ)

*മയിലാട്ടം -  ഒരു കലാരൂപം
*മയിലാട്ടം (ചലച്ചിത്രം) - 2004-ൽ പുറത്തിറങ്ങിയ ഒരു മലയാള ചലച്ചിത്രം
ചിന്ത വാരിക

ചിന്ത വാരിക സി.പി.ഐ(എം)ന്റെ താത്വിക രാഷ്‌ട്രീയ പ്രചരണത്തിനുള്ള പ്രസിദ്ധീകരണമാണ്. 

1963 ആഗസ്റ്റ്‌ 15 നാണ്‌ **ചിന്ത** വാരിക പ്രസിദ്ധീകരിച്ച് തുടങ്ങിയത്. സിപിഐലെ ചൈനവാദികളുടെ കാഴ്‌ചപ്പാടുകൾ പ്രചരിപ്പിക്കുന്നതിനാണ്‌ **ചിന്ത** ആരംഭിച്ചത്‌. 1964 ലെ പിളർപ്പിനു ശേഷം സി.പി.ഐ(എം)ന്റെ താത്വിക രാഷ്‌ട്രീയ പ്രചരണോപാധിയാണ്‌ **ചിന്ത**. 

ഇ.എം.എസ്. നമ്പൂതിരിപ്പാട് തന്റെ മരണം വരെ പാർട്ടി പ്രവർത്തകരുടെയും, ബഹുജനങ്ങളുടെയും ആശയപരവും രാഷ്‌ട്രീയവുമായ സംശയങ്ങൾക്ക്‌ മറുപടി നൽകിയതു് ചിന്തയിലെ ചോദ്യോത്തരപംക്തിയിലൂടെയായിരുന്നു.

വർഗ്ഗം:മലയാളവാരികകൾ
കല്ല്യാണരാമൻ

ഷാഫിയുടെ സംവിധാനത്തിൽ ദിലീപ്, കുഞ്ചാക്കോ ബോബൻ, ലാലു അലക്സ്, ലാൽ, നവ്യ നായർ, ജ്യോതിർമയി എന്നിവർ പ്രധാനവേഷങ്ങളിൽ അഭിനയിച്ച് 2002-ൽ പുറത്തിറങ്ങിയ ഒരു മലയാളചലച്ചിത്രമാണ് ***കല്ല്യാണരാമൻ***. ലാൽ ക്രിയേഷൻസിന്റെ ബാനറിൽ ലാൽ നിർമ്മാണം ചെയ്ത ഈ ചിത്രം ലാൽ റിലീസ് വിതരണം ചെയ്തിരിക്കുന്നു. കഥ, തിരക്കഥ, സംഭാഷണം എന്നിവ നിർവ്വഹിച്ചത് ബെന്നി പി. നായരമ്പലം ആണ്..

## അഭിനേതാക്കളും കഥാപാത്രങ്ങളും
* ദിലീപ് – തെക്കേടത്ത് രാമൻ കുട്ടി
* നവ്യ നായർ – ഗൗരി
* കുഞ്ചാക്കോ ബോബൻ – ഉണ്ണി
* ലാൽ – തെക്കേടത്ത് അച്യുതൻ കുട്ടി
* സലിം കുമാർ – പ്യാരി
* ഇന്നസെന്റ് – പോഞ്ഞിക്കര കേശവൻ
* ജ്യോതിർമയി – രാധിക
* ബോബൻ ആലുമ്മൂടൻ – ഡോ. ശിവദാസ്
* ലാലു അലക്സ് – തമ്പി
* ഉണ്ണികൃഷ്ണൻ നമ്പൂതിരി – തെക്കേടത്ത് ഗോപാലകൃഷ്ണൻ
* കൊച്ചുപ്രേമൻ – യു.പി.പി. മേനോൻ

## സംഗീതം
കൈതപ്രം ദാമോദരൻ നമ്പൂതിരി എഴുതിയ ഇതിലെ ഗാനങ്ങൾക്ക്  സംഗീതസംവിധാനം നിർവ്വഹിച്ചത് ബേണി ഇഗ്നേഷ്യസ് ആണ്.

## ഗാനങ്ങൾ
# കഥയിലെ രാജകുമാരിയും – കെ.ജെ. യേശുദാസ്
# രാക്കടൽ – കെ.ജെ. യേശുദാസ്
# കൈത്തുടി താളം – അഫ്‌സൽ
# കഥയിലെ – ഗായത്രി
# തിങ്കളേ – എം.ജി. ശ്രീകുമാർ, അഫ്‌സൽ
# രാക്കടൽ – ബിജു നാരായണൻ, സുജാത മോഹൻ
# തുമ്പിക്കല്ല്യാണത്തിന് – എം.ജി. ശ്രീകുമാർ, സുജാത മോഹൻ
# ഒന്നാം മലകേറി –  ദിലീപ്, ലാൽ, ഇന്നസെന്റ്, ലാലു അലക്സ്, നാരായണൻ കുട്ടി, കൊച്ചുപ്രേമൻ, സലീം കുമാർ

## അണിയറ പ്രവർത്തകർ
* ഛായാഗ്രഹണം: പി. സുകുമാർ
* ചിത്രസം‌യോജനം: ഹരിഹരപുത്രൻ
* കല: ബോബൻ
* ചമയം: പട്ടണം റഷീദ്
* വസ്ത്രാലങ്കാരം: വേലായുധൻ കീഴില്ലം
* നൃത്തം: ബൃന്ദ, കൂൾ ജയന്ത്, പ്രസന്ന
* പരസ്യകല: സാബു കൊളോണിയ
* നിശ്ചല ഛായാഗ്രഹണം: സൂര്യ ജോൺസ്
* ശബ്ദലേഖനം: വിനോദ് പി.എസ്.
* നിർമ്മാണ നിയന്ത്രണം: ആന്റോ ജോസഫ്
* അസിസ്റ്റന്റ് കാമറാമാൻ: എം.വി. വസന്ത് കുമാർ
* ലെയ്‌സൻ: അഗസ്റ്റിൻ
* പ്രൊഡക്ഷൻ ഡിസൈൻ: ജോസ് തടവനാൽ

## അവലംബം

## പുറത്തേക്കുള്ള കണ്ണികൾ

* 
* ''കല്ല്യാണരാമൻ''  – മലയാളസംഗീതം.ഇൻഫോ

വർഗ്ഗം:ദിലീപ്-നവ്യ നായർ ജോഡി
വർഗ്ഗം:2002-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഷാഫി സംവിധാനം ചെയ്ത ചലച്ചിത്രങ്ങൾ
വർഗ്ഗം:ഹാസ്യ ചലച്ചിത്രങ്ങൾ
വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
കിലുക്കം കിലുകിലുക്കം

സന്ധ്യ മോഹന്റെ സംവിധാനത്തിൽ മോഹൻലാൽ, ജയസൂര്യ, കുഞ്ചാക്കോ ബോബൻ, കാവ്യ മാധവൻ എന്നിവർ പ്രധാനവേഷങ്ങളിൽ അഭിനയിച്ച് 2006-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് ***കിലുക്കം കിലുകിലുക്കം***. പ്രിയദർശൻ സം‌വിധാനം ചെയ്ത് 1991-ൽ പുറത്തിറങ്ങിയ കിലുക്കം എന്ന ചിത്രത്തിന്റെ രണ്ടാം ഭാഗം എന്ന പേരിൽ ഇറങ്ങിയ ഈ ചിത്രത്തിൽ പഴയചിത്രത്തിലെ ചില പ്രധാന കഥാപാത്രങ്ങളെ പുന:വിഷ്‌കരിച്ച് പുതിയ കഥ പറയുന്നു. ബാങ്ക് വാട്ടേഴ്സ് എന്റർടൈൻ‌മെന്റിന്റെ ബാനറിൽ പി.കെ. മുരളീധരൻ, പോൾ ബത്തേരി എന്നിവർ ചേർന്ന് നിർമ്മിച്ച ഈ ചിത്രം വിതരണം ചെയ്തത് വർണ്ണചിത്ര, ഉള്ളാട്ടിൽ വിഷ്വൽ മീഡിയ എന്നിവരാണ്‌. കഥ, തിരക്കഥ, സംഭാഷണം എന്നിവ നിർവ്വഹിച്ചത് ഉദയകൃഷ്ണ, സിബി കെ. തോമസ് എന്നിവർ ചേർന്നാണ്‌.മോഹൻലാൽ അതിഥിവേഷത്തിലെത്തിയ സിനിമയാണിത്. ചിത്രം സാമ്പത്തിക മായി പരാജയപ്പെട്ടു. 
നാടോടിക്കാറ്റ് എന്ന ചിത്രത്തിലെ ഗഫൂർക്ക എന്ന കഥാപാത്രത്തെ മാമുക്കോയ ഈ ചിത്രത്തിൽ വീണ്ടും അവതരിപ്പിക്കുന്നു.

## കഥ
കൊച്ചി മേയറായ ചാന്ദിനിയുടെ (കാവ്യ മാധവൻ) പിതാവ് കൃഷ്ണദാസ് (വിജയരാഘവൻ, എതിരാളികളാൽ കൊല്ലപ്പെടുന്നതായി കാണുന്നതിലൂടെ അവളുടെ മാനസികനില തെറ്റി അവരിൽ നിന്ന് രക്ഷപ്പെട്ട് ഊട്ടിയിൽ എത്തുന്നു. സംശയം റോയ്‌ചാൻ (കുഞ്ചാക്കോ ബോബൻ), സുഹൃത്ത് അപ്പച്ചൻ (സലിം കുമാർ) എന്നിവരുടെ മേൽ പതിക്കുന്നു. അതിനാൽ രക്ഷപ്പെടാനായി അവർ  ഊട്ടിയിലേക്ക് നീങ്ങുന്നു. അതേസമയം, ബാലു (ജയസൂര്യ), പൊന്നപ്പൻ (ഹരിശ്രീ അശോകൻ) എന്നിവർ കാണാതായ ഒരു കുട്ടിയുടെ വിവരങ്ങൾ കണ്ട് മാതാപിതാക്കൾ അവർക്ക് ധാരാളം പണം നൽകുമെന്ന് പ്രതീക്ഷിച്ച് ഊട്ടിയിലേക്ക് പോകുന്നു.ചാണ്ടിനിയുടെ സൗന്ദര്യത്താൽ ആകർഷിക്കപ്പെട്ട നിഷ്ചൽ (ജഗതി ശ്രീകുമാർ) അവളെ ആകർഷിക്കാൻ ശ്രമിക്കുന്നു. അതേസമയം, ചാന്ദിനിയെ കാണാതാകുന്നു. ജോജി (മോഹൻലാൽ) എങ്ങനെ ഇടപെടുന്നുവെന്നും ചാണ്ടിനിയെ കണ്ടെത്താനും രക്ഷിക്കാനും ടീമിനെ നയിക്കുന്ന രീതിയാണ് കഥയുടെ ബാക്കി ഭാഗം.
## അഭിനേതാക്കൾ
* മോഹൻലാൽ – ജോജി(മുൻ സിനിമയിലെ നായകൻ)
* ജഗതി ശ്രീകുമാർ – നിശ്ചൽ
* കുഞ്ചാക്കോ ബോബൻ – റോയ്
* ജയസൂര്യ – ബാലു
* സലീം കുമാർ – അപ്പച്ചൻ
* ഹരിശ്രീ അശോകൻ – പൊന്നപ്പൻ
* ഇന്നസെന്റ് – കിട്ടുണ്ണി
* കൊച്ചിൻ ഹനീഫ – അപ്പുക്കുട്ടൻ
* ക്യാപ്റ്റൻ രാജു – കേണൽ പണിക്കർ
* വിജയരാഘവൻ – മേയർ കൃഷ്ണദാസ്
* ഇന്ദ്രൻസ് – ബ്രോക്കർ ബക്കർ
* ശരത് സക്സേന – സമർ ഖാൻ
* മാമുക്കോയ – ഗഫൂർ
* ബാബുരാജ് – വിഷ്ണു
* ജനാർദ്ദനൻ – ശങ്കരൻ പോറ്റി
* സാദിഖ് – ബാലാജി
* കാവ്യ മാധവൻ – ചാന്ദിനി
* സുജ കാർത്തിക – ദേവി

## സംഗീതം
ഷിബു ചക്രവർത്തി എഴുതിയ ഗാനങ്ങൾക്ക്  സംഗീതം പകർന്നത് ദീപക് ദേവ് ആണ്. പശ്ചാത്തലസംഗീതം ഒരുക്കിയിരിക്കുന്നത്  എസ്.പി. വെങ്കിടേഷ്. ഗാനങ്ങൾ വിപണനം ചെയ്തത് സത്യം ഓഡിയോസ്.
; ഗാനങ്ങൾ
# കിലുക്കം കിലുകിലുക്കം – വിനീത് ശ്രീനിവാസൻ, ദീക്ഷിത്
# പാട്ടൊന്നു പാടാൻ – രഞ്ജിത്ത്, സ്മിത, ബെന്നി, അർജ്ജുൻ
# ഊട്ടിപ്പട്ടണം (പുനരാലാപനം - കിലുക്കത്തിൽ നിന്ന്) – എം.ജി. ശ്രീകുമാർ, കെ.എസ്. ചിത്ര
# കിലുകിൽ പമ്പരം (പുനരാലാപനം - കിലുക്കത്തിൽ നിന്ന്) – എം.ജി. ശ്രീകുമാർ

## അണിയറ പ്രവർത്തകർ
* ഛായാഗ്രഹണം: സാലു ജോർജ്ജ്
* ചിത്രസം‌യോജനം: കെ. രാജഗോപാൽ
* കല: സാലു കെ. ജോർജ്ജ്
* ചമയം: സലീം കടയ്ക്കൽ
* വസ്ത്രാലങ്കാരം: മഹി
* നൃത്തം: കുമാർ, ശാന്തി
* സംഘട്ടനം: മാഫിയ ശശി
* പരസ്യകല: സാബു കൊളോണിയ
* ലാബ്: പ്രസാദ് ഫിലിം ലബോറട്ടറി
* നിശ്ചല ഛായാഗ്രഹണം: അജിത് വി. ശങ്കർ
* എഫക്റ്റ്സ്: മുരുകേഷ്
* ഡി.ടി.എസ്. മിക്സിങ്ങ്: പ്രഭു, മൊയ്തീൻ
* വാർത്താപ്രചരണം: വാഴൂർ ജോസ്, രഞ്ജിത്
* നിർമ്മാണ നിയന്ത്രണം: എ.ആർ. കണ്ണൻ
* നിർമ്മാണ നിർവ്വഹണം: ജെയ്സൻ ഇളംകുളം
* ലെയ്‌സൻ: മാത്യു ജെ. നേര്യം‌പറമ്പിൽ

## പുറത്തേക്കുള്ള കണ്ണികൾ
* 
* ''കിലുക്കം കിലുകിലുക്കം''  – മലയാളസംഗീതം.ഇൻഫോ

വർഗ്ഗം:2006-ൽ പുറത്തിറങ്ങിയ മലയാളചലച്ചിത്രങ്ങൾ
മുൾമുരിക്ക്

കേരളത്തിൽ പരക്കെ കാണപ്പെടുന്ന മരമാണു് **വെൺമുരിക്ക്, മുൾമുരിക്ക്** എന്നെല്ലാം അറിയപ്പെടുന്ന **മുരിക്കു്** (*Erythrina variegata*).ചുറ്റും കട്ടിയുള്ള മുള്ളുകളുള്ള ഇതിന്റെ തടി ഉറപ്പില്ലാത്തതാണു്. കുരുമുളക് വളർത്താൻ താങ്ങുമരമായി ഈ മരം ഉപയോഗിക്കുന്നു. 20 മീറ്റർ വരെ ഉയരത്തിൽ വളരുന്ന ഇതിന്റെ പൂക്കൾക്ക് ചുവന്ന നിറമാണ്‌   മുറിവ്എണ്ണ പോലുള്ള തൈലങ്ങൾ നിർമ്മിക്കുന്നതിന്  ഈ സസ്യത്തിന്റെ ഇല ഉപയോഗിക്കാറുണ്ട്. മുയലുകളുടെ ഇഷ്ടഭോജ്യമാണ് മുരിക്കില

വടക്കേ മലബാറിൽ പൂരോത്സവത്തിന്  പൂവിടാൻ ഇതിന്റെ ചുവന്ന നിറമുള്ള പൂവ് ഉപയോഗിക്കാറുണ്ടു്. തിയ്യാട്ട ചമയത്തിനു് കിരീടങ്ങളും പൊയ്ക്കാലുകളും ഉണ്ടാക്കാൻ മുരിക്കിൻ തടി ഉപയോഗിക്കാറുണ്ട്.

## വിതരണം
കിഴക്കൻ ആഫ്രിക്ക, തെക്കേ ഏഷ്യ, വടക്കൻ ഓസ്ട്രേലിയ, ഇന്ത്യൻ മഹാസമുദ്രത്തിലെ ദ്വീപുകൾ, പടിഞ്ഞാറൻ ശാന്തസമുദ്രത്തിൽ ഫിജി വരെയുള്ള ദ്വീപുകൾ എന്നിവിടങ്ങളിൽ കണ്ടുവരുന്നു.

## ഇതും കാണുക
മുള്ളുമുരിക്ക്

## ചിത്രശാ‍ല

Image:Flower I IMG 3974.jpg|മുരിക്കിൻ പൂവ്
File:Erythrina variegata flower -മുരിക്കിൻ പൂവ്‌.JPG|മുരിക്കിൻ പൂവ്


## അവലംബം


വർഗ്ഗം:Fabaceae കുടുംബത്തിൽ ഉൾപ്പെടുന്ന സസ്യങ്ങൾ
വർഗ്ഗം:ഫാബേസീ
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
അടിയന്തര ടെലിഫോൺ നമ്പർ

പല രാജ്യങ്ങളിലും തങ്ങളുടെ ടെലിഫോൺ സം‌വിധാനത്തിൽ പൊതുവായ ഒരു നമ്പർ അത്യാഹിത നമ്പറായി ഉപയോഗിക്കുതിനെയാണ്‌ **അടിയന്തര ടെലിഫോൺ നമ്പർ** എന്ന് പറയുന്നത്. ഏതെങ്കിലും അത്യാഹിത സമയത്ത് സഹായം ലഭിക്കുന്നതിന്‌ ഒരാളെ സഹായിക്കുന്ന ഒരു നമ്പറാണ്‌ ഇത്. വിവിധ രാജ്യങ്ങളിൽ, ഈ അടിയന്തര നമ്പർ വ്യത്യസ്തമാണ്. എങ്കിലും എളുപ്പത്തിൽ ഓർത്തുവക്കാനും, ഡയൽ ചെയ്യുവാനും പറ്റുന്നവിധത്തിലുള്ള ഒരു മൂന്നക്ക സംഖ്യയായിരിക്കും ഇത്. ചില രാജ്യങ്ങളിൽ വ്യത്യസ്ത അത്യാഹിത വിഭാഗങ്ങൾ അനുസരിച്ച് ഈ നമ്പർ പലതായിരിക്കും.

## അത്യാഹിത നമ്പറും മൊബൈൽ ഫോണുകളും
എല്ലാ വിധ ജി.എസ്.എം., സി.ഡി.എം.എ മൊബൈൽ വഴിയും അത്യാഹിത നമ്പർ ഡയൽ ചെയ്യാനുള്ള സം‌വിധാനം ഉണ്ട്. എല്ലാ സിം കാർഡുകളിലും ഈ അത്യാഹിത നമ്പരുകൾ പ്രോഗ്രാം ചെയ്തിട്ടുണ്ടാവും. ഈ നമ്പറുകൾ ഡയൽ ചെയ്യുമ്പോൾ ഒരു പ്രത്യേക അത്യാഹിത കാൾ ആണ്‌ മൊബൈൽ ഫോണുകളിൽ നിന്ന് പോകുന്നത്. ഈ നമ്പർ നെറ്റ്‌വർക്കിലോട്ട് ചിലപ്പോൾ പോകില്ലെങ്കിൽ സേവന ദാതാക്കളുടെ അത്യാഹിത നമ്പർ വഴി അതത് അത്യാഹിത വിഭാഗങ്ങളിലേക്ക് ഈ കാൾ പോകുന്നു.

ഇപ്പോൾ നിലവിലുള്ള എല്ലാ വിധ ജി.എസ്.എം. ഫോണുകളിലും ഫോൾ ലോക് ആയിരിക്കുമ്പോഴും അത്യാഹിത നമ്പർ ഡയൽ ചെയ്യുവാൻ സാധിക്കും. അതുപോലെ തന്നെ ഒരു സിം കാർഡ് ഇല്ലാത്ത അവസ്ഥയിലും ഒരു അത്യാഹിത കാൾ ഡയൽ ചെയ്യുവാൻ സാധിക്കും.
മിക്ക ജി.എസ്.എം. മൊബൈൽ ഫോണുകളിലും അത്യാഹിത നമ്പർ **[[1-1-2|112]]**, **[[999 (emergency telephone number)|999]]** and **[[9-1-1|911]]** എന്നിവയായിരിക്കും.
അത് പോലെ തന്നെ അതത് രാജ്യങ്ങളിൽ ജി.എസ്.എം. മൊബൈൽ ദാതാക്കൾ നൽകുന്ന സിം കാർഡുകളിൽ ആ രാജ്യത്തെ പ്രത്യേക അത്യാഹിത നമ്പറും (ഇതിൽ നിന്നും വ്യത്യസ്തമാണെങ്കിൽ) പ്രോഗ്രാം ചെയ്തിട്ടുണ്ടാകും.
ചില ജി.എസ്.എം. നെറ്റ്വർക്കുകളിൽ സിം കാർഡ് ഇല്ലാതെ തന്നെ അത്യാഹിത ടെലിഫോൺ നമ്പർ ഡയൽ ചെയ്യുവാൻ സാധിക്കും. ഇതിൽ പ്രധാനമായും *112*, *911*, *118*, *119*, *000*, *110*, *08*, and *999* എന്നീ നമ്പറുകളാണ്‌ ഡയൽ ചെയ്യുവാൻ സാധിക്കുക. എന്നാൽ ചില രാജ്യങ്ങളിലെ ജി.എസ്.എം. നെറ്റ്വർക്കുകൾ സിം കാർഡ് ഇല്ലാതെ അത്യഹിത കാളുകൾ സ്വീകരിക്കാറില്ല. കൂടാതെ സിം കാർഡിൽ ക്രെഡിറ്റ് ബാലൻസും ഉണ്ടായിരിക്കണം. ഇങ്ങനെയുള്ള രാജ്യങ്ങളിൽ ചിലത് ലാറ്റിൻ അമേരിക്കൻ, ഇംഗ്ലണ്ട് എന്നീ രാജ്യങ്ങളാണ്‌.
## അത്യാഹിത നമ്പറും ഐ.പി നെറ്റ്വർക്കും
ജനുവരി 2008, ൽ ഇന്റർനെറ്റ് എൻ‌ജിനീയറിംഗ് ടാസ്ക് ഫോർഴ്സ് IETF ഐ.പി ഡാറ്റ നെറ്റ്‌വർക്കുകളിൽ അത്യാഹിത കാൾ ലഭ്യമാക്കാനുള്ള ആർ.എഫ്.സി അംഗീകരിച്ചു.

## അത്യാഹിത നമ്പറുകൾ

### ആഫ്രിക്ക

### ഏഷ്യ

### യൂറോപ്പ്
ജി.എസ്.എം അടിസ്ഥാനമാക്കിയുള്ള യൂറോപ്പിലെ സേവനദാതാക്കളിൽ പൊതുവായ അത്യാഹിത നമ്പർ **[[1-1-2|112]]** (following Directive 2002/22/EC - Universal Service Directive) ആണ്.

### ആസ്ത്രേലിയ - ഓഷ്യാന

### വടക്കേ അമേരിക്ക

### മദ്ധ്യ അമേരിക്കയും, കരീബിയനും

### തെക്കേ അമേരിക്ക

## Notes

## പുറത്തേക്കുള്ള കണ്ണികൾ
* 112 - ഡയൽ 112, രക്ഷ ഉടനെത്തും  
* 112 - The European emergency number
* National Emergency Number Association (NENA) 
* European Emergency Number Association (EENA)
* The Norwegian National Centre on Emergency Communication in Health (KoKom)
ഗാനമേള (ചലച്ചിത്രം)

അമ്പിളിയുടെ സംവിധാനത്തിൽ മുകേഷ്, സിദ്ദിഖ്, ജഗദീഷ്, ഗീത വിജയൻ എന്നിവർ പ്രധാനവേഷങ്ങളിൽ അഭിനയിച്ച് 1991-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് ***ഗാനമേള***. അമ്പിളി സിനി ആർട്സിന്റെ ബാനറിൽ അമ്പിളി നിർമ്മിച്ച ഈ ചിത്രം വിതരണം ചെയ്തത് പ്രിയങ്ക റിലീസ് ആണ്. കഥ, തിരക്കഥ, സംഭാഷണം എന്നിവയെല്ലാം നിർവ്വഹിച്ചത് ജഗദീഷ് ആണ്.

## അഭിനേതാക്കൾ
* മുകേഷ് – വേണുഗോപാൽ
* സിദ്ദിഖ് – ടോണി ഫെർണ്ണാണ്ടസ്
* ജഗദീഷ് – മുകുന്ദൻ
* ഇന്നസെന്റ് – ശ്രീധരപണിക്കർ
* ജഗതി ശ്രീകുമാർ – ഗണപതി
* മണിയൻപിള്ള രാജു – കണ്ണൻ
* ഇടവേള ബാബു – ബാബു
* മാള അരവിന്ദൻ – അപ്പുക്കുട്ടൻ
* കുഞ്ചൻ – ഷക്കീർ ബായി
* സി.ഐ. പോൾ – സഹദേവൻ
* പറവൂർ ഭരതൻ – കെ.എസ്. പിള്ള
* ജഗന്നാഥ വർമ്മ – വേണുഗോലിന്റെ അമ്മാവൻ
* ഗീത വിജയൻ – ലക്ഷ്മി
* മീന – കാർത്ത്യായനി

## സംഗീതം
ശശി ചിറ്റഞ്ചൂർ, കൈതപ്രം ദാമോദരൻ നമ്പൂതിരി എന്നിവർ എഴുതിയ ഗാനങ്ങൾക്ക്  സംഗീതം പകർന്നത് രവീന്ദ്രൻ, ജെറി അമൽദേവ്, എ.റ്റി. ഉമ്മർ എന്നിവരാണ്‌.

; ഗാനങ്ങൾ
* ശാരി മേരി രാജേശ്വരി – കെ.ജെ. യേശുദാസ് (ഗാനരചന: ശശി ചിറ്റഞ്ചൂർ, സംഗീതം: രവീന്ദ്രൻ)
* ചെറു കുളിരല – കെ.ജെ. യേശുദാസ്, സുനന്ദ (ഗാനരചന: ശശി ചിറ്റഞ്ചൂർ, സംഗീതം: ജെറി അമൽദേവ്)
* യമുനാനദിയായൊഴുകും – കെ.ജെ. യേശുദാസ് (ഗാനരചന: കൈതപ്രം ദാമോദരൻ നമ്പൂതിരി, സംഗീതം: രവീന്ദ്രൻ)
* തെന്നലേ അണയുക നീ – സുനന്ദ (ഗാനരചന: ശശി ചിറ്റഞ്ചൂർ, സംഗീതം: എ.റ്റി. ഉമ്മർ)
* ഓമനേ നീയൊരോമൽ – കെ.ജെ. യേശുദാസ് (ഗാനരചന: ശശി ചിറ്റഞ്ചൂർ, സംഗീതം: രവീന്ദ്രൻ)
* പന്നകേന്ദ്ര ശയനാ – കെ.ജെ. യേശുദാസ് (ഗാനരചന: ശശി ചിറ്റഞ്ചൂർ, സംഗീതം: രവീന്ദ്രൻ)

## അണിയറ പ്രവർത്തകർ
* ഛായാഗ്രഹണം: കിരൺ
* ചിത്രസം‌യോജനം: ജി. മുരളി
* ചമയം: ശങ്കർ
* നൃത്തം: ശ്രീധരൻ മാസ്റ്റർ
* സംഘട്ടനം: ഭാഗ്യാർ തങ്കം
* പരസ്യകല: കിത്തോ
* നിശ്ചല ഛായാഗ്രഹണം: മുരളി ചെന്ത്രാപ്പിന്നി
* എഫക്റ്റ്സ്: മനോഹരൻ
* നിർമ്മാണ നിർവ്വഹണം: വി. വിജയകുമാർ

## പുറത്തേക്കുള്ള കണ്ണികൾ
* 
* ''ഗാനമേള''  – മലയാളസംഗീതം.ഇൻഫോ

വർഗ്ഗം:1991-ൽ പുറത്തിറങ്ങിയ മലയാളചലച്ചിത്രങ്ങൾ
ഊരകം മല

മലപ്പുറം ജില്ലയിലെ ഏറ്റവും ഉയരം കൂടിയ പ്രദേശമാണു വേങ്ങരയിലെ **[[ഊരകം മല]]**.
[right|thumb|300px|[പൂച്ചോലമാട് നിന്നുള്ള ഊരകം മലയുടെ വിദൂര ദൃശ്യം]]

## സ്ഥാനം
മലപ്പുറം ടൗണിൽ നിന്ന് 12 കിലോമീറ്റർ ദൂരത്ത് പരപ്പനങ്ങാടി റൂട്ടിൽ വേങ്ങരയ്ക്കടുത്താണ് ഊരകം മലയുടെ സ്ഥാനം, ഊരകം, കണ്ണമംഗലം , വേങ്ങര പഞ്ചായത്തുകളിലായി പരന്ന് കിടക്കുകയാണു ഊരകം മല.

പൂളാപ്പീസ് വഴി പുള്ളിക്കല്ല് മജ്‌ലിസുന്നൂർ ജംഗ്‌ഷനിലേക്കു 2 കിലോമീറ്റർ ദൂരവും അവിടുന്ന് ഊരകം മലമുകളിലേക്ക് 2 കി.മീ ദൂരവും ഉണ്ട്. ഇതാണ് മലമുകളിലേക്ക് ഉള്ള ഏറ്റവും നല്ല മാർഗം. കൊണ്ടോട്ടിയിൽ നിന്നും 10 കി.മീ കോളനി റോഡ് വഴിയും ചെന്നെത്താം. മിനി ഊട്ടി എന്ന സ്ഥലമാണ് ഏറ്റവും ആസ്വാദകർ വന്നെത്തുന്ന സ്ഥലം. 
മലബാറിന്റെ ദൃശ്യഗോപുരമാണ് ഊരകം മല. ഊരകം മലയുടെ നേർ മറു വശം കൊണ്ടോട്ടി അരിമ്പ്ര പൂക്കോട്ടൂർ എന്നിവയാണ്. മലമുകളിൽ അതിപുരാതനമായ 2000 വർഷത്തിലെറെ പഴക്കമുള്ള ശങ്കര നാരായണസ്വാമിക്ഷേത്രം സ്ഥിതി ചെയ്യുന്നു. മലമുകളിൽ കരിപ്പൂർ വിമാനത്താവളത്തിന്റെ സിഗ്നൽ ലൈറ്റ് സ്ഥാപ്പിച്ചിരിക്കുന്നു. ഇവിടെ നിന്നും നോക്കിയാൽ കരിപ്പൂർ വിമാനത്താവളത്തിന്റെ വ്യക്തമായ ദ്യശ്യവും, വിമാനങ്ങൾ നീലവിഹായസ്സിലേക്ക് പറന്നുയരുകയും, താഴ്ന്നിറങ്ങുകയും ചെയ്യുന്നത് കാണാം. അനിയന്ത്രിതമായ കരിങ്കൽ ക്വാറികളുടെ പ്രവർത്തനം ഊരകം മലയുടെ മനോഹാരിതയെ മാത്രമല്ല. 
നിലനില്പിനെ തന്നെ ബാധിക്കുമെന്ന ആശങ്കയിലാണ് പ്രദേശവാസികൾ.
ഭൂകമ്പസാധ്യതയുള്ള എരുമപാറ പോലും പൊട്ടിച്ചു കൊണ്ടിരിക്കുന്നു. 
മലയെ നശിപ്പിക്കുന്ന കരിങ്കൽ കോറികൾക്കെതിരെ ഊരകത്തെ പ്രകൃതിസ്നേഹികളുടെ വിപ്ലവ കവിതകൾ ശ്രദ്ധേയമാണ്.

## ചരിത്രത്തിൽ
മലബാർ കലാപ കാലത്ത് പോരാളികൾ  ഒളിത്താവളമായി ഉപയോഗിച്ചിരുന്നത് ഊരകം മലയായിരുന്നു. ഊരകം മലയിൽ ബ്രിട്ടീഷ് ഭരണ കാലത്തു പൂള (കപ്പ) ധാരാളമായി കൃഷി ചെയ്യുകയും കയറ്റി അയക്കുകയും ചെയ്തിരുന്നു.അതുകൊണ്ട് അടുത്തുള്ള  കയറ്റുമതി കേന്ദ്രം പൂളാപ്പീസ് എന്ന പേരിൽ ഇന്നും അറിയപ്പെടുന്നു.

## അവലംബം


വർഗ്ഗം:മലപ്പുറം ജില്ലയിലെ ഗ്രാമങ്ങൾ
മഹല്ല്

ഇസ്‌ലാമിക സാമൂഹിക രാഷ്ട്രീയ വ്യവസ്ഥയുടെ അടിസ്ഥാന ഘടകമാണ് **മഹല്ല്**. ഒരു മഹല്ലിൽ നിന്നാണ് മുസ്ലിമിന്റെ പ്രാഥമികമായ ഇസ്‌ലാമിക അനുഷ്ഠാനങ്ങളും ആരാധനകളും നിർവ്വഹിക്കുന്നതിനും മതത്തെ പഠിപ്പിക്കുന്നതിനുമുള്ള സംവിധാനങ്ങൾ ഉണ്ടാവുന്നത്.  മുസ്‌ലിംകൾ ഒരുമിച്ചു താമസിക്കുന്ന പ്രദേശങ്ങളിൽ അവരുടെ ദൈനം ദിന ആരാധനാകർമങ്ങൾ നിർവ്വഹിക്കുന്നതിനായി പള്ളിയും മതസ്ഥാപനങ്ങളും ഉണ്ടാവും. പള്ളിയിൽ ആരാധനാ കർമ്മങ്ങൾക്കും മഹല്ല് നിവാസികളുടെ ഇസ്‌ലാമിക സംസ്‌കാരമനുസരിച്ചുള്ള ജീവിതത്തിനും നേതൃത്വം നൽകുന്നതിനായി ഇസ്‌ലാമിക നിയമങ്ങൾ പഠിച്ച ഒരു പണ്ഡിതനുണ്ടാവും. ഇദ്ദേഹമാണ് മഹല്ലിലെ ഭരണാധികാരി. ഇദ്ദേഹം ഖാളി എന്നറിയപ്പെടുന്നു.
മുസ്‌ലിംകളുടെ വിവാഹം, അനന്തരാവകാശ സ്വത്ത് വീതം വയ്ക്കൽ, വൈവാഹിക ബന്ധങ്ങളിലുണ്ടാവുന്ന പരാതികൾ, കുടുംബ ബന്ധങ്ങളിലുണ്ടാവുന്ന പ്രശ്‌നങ്ങൾ എന്നിവയ്ക്കു ഇസ്‌ലാമിക നിയമമനുസരിച്ചുള്ള  പരിഹാരം കണ്ടെത്തലും ഉപദേശം നൽകലും ഖാളിയുടെ ബാദ്ധ്യതയാണ്. 
പൊതുസമൂഹത്തിനുപകാരപ്രദമാവും വിധം മുസ്‌ലിം സമൂഹം സംഘടിതമായി നടത്തുന്ന പ്രവർത്തനങ്ങളുടെയും പദ്ധതികളുടെയും കേന്ദ്രബി്ന്ദു കൂടിയാണ് മഹല്ല്.
ലോകപുസ്തക-പകർപ്പവകാശദിനം

എല്ല വർഷവും ഏപ്രിൽ 23 ലോക പുസ്തക ദിനവും പകർപ്പവകാശ ദിനവുമായി ആചരിക്കുന്നു. വിശ്വ സാഹിത്യത്തിലെ അതികായരായ ഷേക്സ്പിയർ, മിഗ്വെൽ ഡി സെർവാന്റെസ്, ഗാർസിലാസോ ഡേ ലാ വെഗാ എന്നിവരുടെ ചരമദിനമാണ്‌ ഏപ്രിൽ 23. ഈ മഹാന്മാരോടുള്ള ആദര സൂചകമായാണ് ഈ ദിനം ലോക പുസ്തക ദിനമായി ആചരിക്കാൻ 1995- ലെ യുനെസ്കോ പൊതു സമ്മേളനത്തിൽ തീരുമാനിച്ചത്. 

സ്പെയിനിലെ എഴുത്തുകാരനായിരുന്ന മിഗ്വെൽ ദെ സെർവന്റസിന്റെ ചരമദിനമായതിനായ 1923 ഏപ്രിൽ 23-നു് സ്പെയിലെ അദ്ദേഹത്തിന്റെ ആരാധകർ ഈ ദിനം പുസ്തകദിനമായി ആചരിക്കാൻ തുടങ്ങി. അങ്ങനെയാണ് ഈ ദിനം പുസ്തകദിനമായി ആചരിച്ചു തുടങ്ങിയത്. 

1995 മുതൽ യുനസ്കോയും വില്യം ഷേക്സിപിയർ, മിഗ്വേൽ ഡേ സർവെൻടീസ്, ഗാർസിലാസോ ഡേ ലാ വെഗാ തുടങ്ങിയ ലോകപ്രശസ്ത എഴുത്തുകാരുടെ ചരമ വാർഷിക ദിനമായ ഏപ്രിൽ 23-നു് ലോക പുസ്തക പകർപ്പവകാശ ദിനമായി ആചരിക്കുവാൻ ആരംഭിച്ചു. 
## പുറമെ നിന്നുള്ള കണ്ണികൾ
*World Book and Copyright Day at UN 23 April
*World Book and Copyright Day at UNESCO 23 April
*Message of Ms. Irina Bokova, Director-General of UNESCO on the occasion of World Book and Copyright Day - 23 April 2011 (PDF)
*About World Book Day in the UK and Ireland
*Spread the Word website 

വർഗ്ഗം:ഏപ്രിൽ 23
വർഗ്ഗം:വായന
വർഗ്ഗം:യുനെസ്കോ
വർഗ്ഗം:ഐക്യരാഷ്ട്രസഭാ ദിനാചരണങ്ങൾ
മുൽക് രാജ് ആനന്ദ്

ഒരു ഇന്ത്യൻ ഇംഗ്ലീഷ് സാഹിത്യകാരനാണ് **മുൽക് രാജ് ആനന്ദ്**. പരമ്പരാഗത ഇന്ത്യൻ സമൂഹത്തിലെ താഴ്ന്ന ജാതിയിൽ ഉൾപ്പെടുന്ന ജനങ്ങളുടെ ജീവിതത്തെ അവതരിപ്പിച്ചാണ്‌ അദ്ദേഹം ശ്രദ്ധേയനായത്. ഇന്തോ-ആഗ്ലിക്കൻ കഥയുടെ മുൻ‌നിര എഴുത്തുകാരനായ അദ്ദേഹം ആർ.കെ. നാരായണനോടൊപ്പം അന്തർദേശീയ വായനാസമൂഹത്തിൽ അംഗീകാരം നേടിയെടുക്കുന്ന ആദ്യ ഇന്ത്യൻ ആംഗല സാഹിത്യ എഴുത്തുകാരിൽ ഒരാളാണ്‌.

## ജീവിതരേഖ
പെഷവാറിൽ ജനിച്ച മുൽക് രാജ്, അമൃതസറിലെ ഖൽസ കോളേജിൽ പഠനം നടത്തി. പിന്നീട് ഇംഗ്ലണ്ടിൽ ലണ്ടൻ സർ‌വകലാശാലയിൽ നിന്ന് അണ്ടർഗ്രാജുവേറ്റും 1929 ൽ കാംബ്രിഡ്ജ് സർ‌വകലാശാലയിൽ നിന്ന് പി.എച്ച്.ഡി യും സ്വന്തമാക്കി. ഈ കാലഘട്ടത്തിലാണ്‌ ബ്ലൂംസ്ബറി ഗ്രൂപ്പിലെ അംഗങ്ങളുമായി അദ്ദേഹം ചങ്ങാത്തത്തിലാവുന്നത്. കുറച്ചുകാലം ജനീവയിൽ നാഷൻ സ്കൂൾ ഓഫ് ഇന്റലക്റ്റ്വൽ കോർപറേഷനിൽ അദ്ധ്യാപകനായും അദ്ദേഹം സേവനമനുഷ്ഠിച്ചു.
## പിൽക്കാലജീവിതം
ബോംബെയിൽ നിന്ന്നുള്ള പാഴ്സി നർത്തകിയായ ഷിറിൻ വജിഫ്ദാറിനെ ആനന്ദ് വിവാഹം ചെയ്തു .
2004 സെപ്റ്റംബർ 28 ന് പൂനെയിൽ 98 ആം വയസ്സിൽ ന്യുമോണിയ ബാധിച്ച് ആനന്ദ് അന്തരിച്ചു . 

## പുറം കണ്ണികൾ
* Marg Publications
* Obituary from rediff.com
* Mulk Raj Anand, "The Search for National Identity in India", in: Hans Köchler (ed.), *Cultural Self-comprehension of Nations*. Tübingen (Germany): Erdmann, 1978, pp.&nbsp;73–98.
* Mulk Raj Anand: novelist and fighter in International Socialism 105, 2005.
* Mulk Raj Anand: A Creator with Social Concern  *Frontline*, Volume 21 - Issue 21, Oct. 09 - 22, 2004.

വർഗ്ഗം:ഇന്തോ-ഇംഗ്ലീഷ് എഴുത്തുകാർ
വർഗ്ഗം:കേംബ്രിഡ്ജ് സർവ്വകലാശാലയിലെ പൂർവ്വ വിദ്യാർത്ഥികൾ
വർഗ്ഗം:1905-ൽ ജനിച്ചവർ
ദക്ഷിണാഫ്രിക്ക ദേശീയ ക്രിക്കറ്റ് ടീം

ദക്ഷിണാഫ്രിക്കൻ ക്രിക്കറ്റ് ടീം ദക്ഷിണാഫ്രിക്കയെ പ്രതിനിധീകരിക്കുന്ന രാജ്യാന്തര ക്രിക്കറ്റ് ടീമാണ്. ക്രിക്കറ്റ് ദക്ഷിണാഫ്രിക്ക എന്ന കായിക സംഘടനയാണ് ദക്ഷിണാഫ്രിക്കൻ ക്രിക്കറ്റ് ടീമിനെ നിയന്ത്രിക്കുന്നത്.
1889 ജൂൺ 25നു ഇംഗ്ലണ്ടിനെതിരെ ആദ്യ ടെസ്റ്റ് കളിച്ചുകൊണ്ട് ടെസ്റ്റ് കളിക്കുന്ന രാജ്യങ്ങളുടെ സംഘത്തിൽ മൂന്നാമത്തെ അംഗമായി. അന്താരാഷ്ട്ര ക്രിക്കറ്റ് സമിതിയുടെ മൂന്ന് സ്ഥാപക അംഗങ്ങളിൽ ഒന്ന് ദക്ഷിണാഫ്രിക്കയാണ്‌. 2003-ൽ അന്താരാഷ്ട്ര ക്രിക്കറ്റ് കൗൺസിൽ റാങ്കിംഗ് കൊണ്ടുവന്നതിനു ശേഷം ഓസ്ത്രേലിയ കഴിഞ്ഞാൽ എകദിന ക്രിക്കറ്റുലും ടെസ്റ്റ് ക്രിക്കറ്റിലും ഒന്നാം സ്ഥാനം നേടിയ ടീം ആണ്‌ ദക്ഷിണാഫ്രിക്ക.

thumb|right|300px|ദക്ഷിണാഫ്രിക്കൻ ടീം ഓവലിൽ ആഗസ്ത് 2008.

## അവലംബം

1. ഐ. സി. സി 
## പുറത്തേക്കുള്ള കണ്ണികൾ

*United Cricket Board of South Africa

വർഗ്ഗം:ദേശീയ ക്രിക്കറ്റ് ടീമുകൾ
ഏയ് ഓട്ടോ

വേണു നാഗവള്ളിയുടെ സംവിധാനത്തിൽ മോഹൻലാൽ, ശ്രീനിവാസൻ, മുരളി, രേഖ എന്നിവർ പ്രധാനവേഷങ്ങളിൽ അഭിനയിച്ച്  ഓട്ടോറിക്ഷ ജീവനക്കാരുടെ ജീവിതം വിഷയമാക്കി 1990-ൽ പുറത്തിറങ്ങിയ ഒരു മലയാളചലച്ചിത്രമാണ് ***ഏയ് ഓട്ടോ***. വേണു നാഗവള്ളി തന്നെയാണ് ചിത്രത്തിന്റെ രചനയും നിർവ്വഹിച്ചിരിക്കുന്നത്. സരസ്വതി ചൈതന്യയുടെ ബാനറിൽ മണിയൻപിള്ള രാജു നിർമ്മിച്ച ഈ ചിത്രം ഷിർദ്ദി സായി റിലീസ് ആണ് വിതരണം ചെയ്തത്.

## പ്രമേയം(കഥാ തന്തു )
സുധി (മോഹൻലാൽ) ഒരു ഓട്ടോറിക്ഷ ഡ്രൈവറാണ്. മീനാക്ഷിയെ (രേഖ) കണ്ടുമുട്ടുന്നു, ഒരു വലിയ സമ്പന്ന കുടുംബത്തിലെ പേരക്കുട്ടിയാണ് മീനാക്ഷി. സുധിയും മീനാക്ഷിയും പ്രണയത്തിലാണെങ്കിലും അവരുടെ കുടുംബത്തിൽ ശക്തമായ എതിർപ്പ് നേരിടുന്നു. അവരുടെ മുത്തച്ഛനായ കൃഷ്ണപിള്ള (തിക്കുറിശി സുകുമാരൻ നായർ) മാത്രമാണ് അവരുടെ പിന്തുണ. ഒടുവിൽ അവർ വിവാഹിതരാവുന്നു.

## അഭിനേതാക്കൾ
* മോഹൻലാൽ – സുധി
*രേഖ – മീനാക്ഷി (മീനുക്കുട്ടി)
* ശ്രീനിവാസൻ – എസ്. ഐ.
* മുരളി – ശേഖരൻ
* മണിയൻപിള്ള രാജു – തങ്കു
* ജഗദീഷ് – കൃഷ്ണൻ (പപ്പടം)
* തിക്കുറിശ്ശി സുകുമാരൻ നായർ – എച്ചി കൃഷ്ണപിള്ള
* കുതിരവട്ടം പപ്പു – മൊയ്തീൻ (പുയ്യാപ്ല)
* കെ.ബി. ഗണേഷ് കുമാർ – സുരേഷ്
* എം.ജി. സോമൻ – കമ്മീഷണർ
*മോഹൻ ജോസ് – ഡൊമനിക്ക്
* കുഞ്ചൻ – രമണൻ
*കഞ്ഞാണ്ടി – റഷീദ്
* നന്ദു – കമ്പോണ്ടർ ലോനപ്പൻ
* ശ്യാമ
* സുകുമാരി
* അടൂർ പങ്കജം
* അശോകൻ- സണ്ണിക്കുട്ടി(അതിഥിവേഷം)

## സംഗീതം
ബിച്ചു തിരുമല എഴുതിയ ഗാനങ്ങൾക്ക്  സംഗീതസംവിധാനം നിർവ്വഹിച്ചത് രവീന്ദ്രൻ ആണ്. പശ്ചാത്തലസംഗീതം ചെയ്തിരിക്കുന്നത്  ജോൺസൺ. ഗാനങ്ങൾ വിപണനം ചെയ്തത് രഞ്ജിനി.

; ഗാനങ്ങൾ
* സുന്ദരീ സുന്ദരീ ഒന്നൊരുങ്ങിവാ – എം.ജി. ശ്രീകുമാർ, രവീന്ദ്രൻ, കോറസ്
* ഓട്ടോ ഓട്ടോ കുടുകുടു ശകടം – പി. ജയചന്ദ്രൻ, എം.ജി. ശ്രീകുമാർ
* എ.ഇ.ഐ.ഒ.യു. പാഠം ചൊല്ലിപ്പഠിച്ചും – മോഹൻലാൽ, സുജാത മോഹൻ

## അണിയറ പ്രവർത്തകർ
* ഛായാഗ്രഹണം: എസ്. കുമാർ
* ചിത്രസം‌യോജനം: എൻ. ഗോപാലകൃഷ്ണൻ
* കല: കൃഷ്ണൻ കുട്ടി
* ചമയം: വിക്രമൻ നായർ
* വസ്ത്രാലങ്കാരം: വജ്രമണി
* നൃത്തം: പുലിയൂർ സരോജ
* സംഘട്ടനം: ത്യാഗരാജൻ
* പരസ്യകല: ഗായത്രി
* നിശ്ചല ഛായാഗ്രഹണം: രാമലിംഗം
* ശബ്ദലേഖനം: സമ്പത്ത്
* നിർമ്മാണ നിർവ്വഹണം: കെ. മോഹനൻ

## പുറത്തേക്കുള്ള കണ്ണികൾ
* 
* ''ഏയ് ഓട്ടോ''  – മലയാളസംഗീതം.ഇൻഫോ

വർഗ്ഗം:1990-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:വേണു നാഗവള്ളി സംവിധാനം ചെയ്ത ചലച്ചിത്രങ്ങൾവർഗ്ഗം:ബിച്ചുതിരുമലയുടെ ഗാനങ്ങൾവർഗ്ഗം:ബിച്ചുതിരുമല-രവീന്ദ്രൻ ഗാനങ്ങൾവർഗ്ഗം:രവീന്ദ്രൻ സംഗീതം പകർന്ന ചലച്ചിത്രങ്ങൾവർഗ്ഗം:ജോൺസൺ സംഗീതം പകർന്ന ചലച്ചിത്രങ്ങൾ
വർഗ്ഗം:എൻ. ഗോപാലകൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:എസ്.കുമാർ കാമറ ചലിപ്പിച്ച ചലച്ചിത്രങ്ങൾ
പിഗ്മാലയൺ

ഗ്രീക്ക് ഇതിഹാസത്തിൽ സ്വന്തം സൃഷ്ടിയെ പ്രണയിച്ച ഒരു ശില്പിയായിട്ടാണ് **പിഗ്മാലയൺ** അറിയപ്പെടുന്നത്. വീനസ് ദേവതയുടെ ശാപമേറ്റു വേശ്യകളയി മാറിയ പ്രൊപെറ്റൊയിഡ്സിനെ കണ്ടു സ്ത്രീകളൊടു  വെറുപ്പു തോന്നിയ പിഗ്മാലയൺ ആനക്കൊമ്പിൽ ഒരു ശില്പം ഉണ്ടാക്കി. ജീവനുള്ളതുപോലെ തോന്നിയ ആ ശില്പത്തെ പിഗ്മാലയൺ പ്രണയിക്കാൻ തുടങ്ങി. ആഫ്രൊഡൈറ്റിയൊടു ശിൽപ്പത്തിന് ജീവൻ നൽകാൻ പിഗ്മാലയൺ അപേക്ഷിച്ചു  അങ്ങനെ പിഗ്മാലയണിനൊടു ദയ തോന്നിയ ആഫ്രൊഡൈറ്റി, ആ ശില്പത്തിനു ജീവൻ നൽകി.

## ചിത്രങ്ങൾ

ഈ കഥ ഒരുപടു ചിത്രങ്ങൾക്കു വിഷയമായിട്ടുണ്ടു  Agnolo Bronzino, Jean-Léon Gérôme, Honoré Daumier, Edward Burne-Jones (four major works from 1868–1870, then again in larger versions from 1875–1878), Auguste Rodin, Ernest Normand, Paul Delvaux, Francisco Goya, Franz von Stuck, François Boucher, and Thomas Rowlandson 
## സാഹിത്യം

Ovid's Pygmalion has inspired several works of literature, including
*Friedrich Schiller's poem "Ideals"
*Mary Shelley's novel *[[Frankenstein]]*
*Nathaniel Hawthorne's short story "The Birth-Mark" and his similar novella, *[[Rappaccini's Daughter]]*.
*William Morris's poem "Earthly Paradise"
*George Bernard Shaw's play *[[Pygmalion (play)|Pygmalion]]*
*Tawfiq el-Hakim's play *Pygmalion*
*H.P. Lovecraft's short story "Herbert West: Reanimator"
*Isaac Asimov's novel "The Positronic Man"
*Tommaso Landolfi's short story "La moglie di Gogol" ('The Wife of Gogol')
*Willy Russell's play *[[Educating Rita]]*
*Richard Powers's novel *[[Galatea 2.2]]*
*Amanda Filipacchi's novel *Vapor*
*Carol Ann Duffy's poem "Pygmalion's Bride"
*John Dryden's poem "Pygmalion and the Statue" 
*Walid Bitar's poem "The Fourth Person"
*John Updike's short story *Pygmalion*
*Pete Wentz's comic series "Fall Out Toy Works"
*Laura by Vera Caspary.
*The Phantom of the Opera
*Oscar Wilde's *[[The Picture of Dorian Gray]]*.
*Robert Browning's *[[My Last Duchess]]*.
*E.T.A. Hoffman's *[[The Sandman]]*.
*Grant Morrison's Professor Pyg who appears in Batman and Robin

## പുറത്തേക്കുള്ള കണ്ണികൾ

*English-translation text of Ovid's poem .
ശ്രീനാഥ്

മലയാളചലച്ചിത്രനടനും ടെലിവിഷൻ സീരിയൽ നടനുമായിരുന്നു **ശ്രീനാഥ്** (മരണം: ഏപ്രിൽ 23, 2010). *ശാലിനി എന്റെ കൂട്ടുകാരി, ഇതു ഞങ്ങളുടെ കഥ, സന്ധ്യ മയങ്ങുംനേരം, കിരീടം, ഒരു സിബിഐ ഡയറിക്കുറിപ്പ്* തുടങ്ങി ഒട്ടേറെ മലയാളചലച്ചിത്രങ്ങളിൽ അഭിനയിച്ചു. പിന്നീട് കുറേ ടെലിവിഷൻ സീരിയലുകളിൽ അഭിനയിച്ച ശ്രീനാഥിനെ 2010 ഏപ്രിൽ 23-ന് കോതമംഗലത്തെ ഒരു സ്വകാര്യ ലോഡ്ജിൽ മരിച്ചനിലയിൽ കണ്ടെത്തുകയായിരുന്നു.

2009-ൽ നടന്ന പതിനഞ്ചാം ലോകസഭാ തെരഞ്ഞെടുപ്പിൽ ആറ്റിങ്ങൽ ലോകസഭാമണ്ഡലത്തെ പ്രതിനിധീകരിച്ച്  ശിവസേനയുടെ സ്ഥാനാർഥിയായി മത്സരിച്ച് പരാജയപ്പെട്ടു.

## ആദ്യകാലം
തൃശ്ശൂർ ജില്ലയിലെ മടത്തുംപടിയിൽ കമലാലയത്തിൽ (തോപ്പിൽ ഇഞ്ചിയൂർ വീട്ടിൽ) ബാലകൃഷ്ണൻ‌നായരുടെയും കമലാദേവിയുടേയും 1956 ഓഗസ്റ്റ് 26-ന് മകനായി ജനിച്ചു.

## വിദ്യാഭ്യാസം
* ഐരാണിക്കുളം സർക്കാർ സ്ക്കൂൾ.
* കല്ലേറ്റുംകര ബി. വി. എം. ഹൈസ്ക്കൂൾ.
* അളകപ്പനഗർ ത്യാഗരാജ പോളീടെക്നിക്ക്.
* സൗത്ത് ഇന്ത്യൻ ഫിലീം ചേംബർ സ്ക്കൂൾ ഓഫ് ആക്ടിങ്, ചെന്നൈ (പിന്നീട് ഈ സ്ഥാപനം അഡയാർ ഫിലീം ഇൻ‌സ്റ്റിറ്റൂട്ടിൽ ലയിച്ചു)

## സ്വകാര്യജീവിതം
ചലച്ചിത്രജീവിതത്തിന്റെ തുടക്കത്തിൽ ശ്രീനാഥ് നടി ശാന്തികൃഷ്ണയൊന്നിച്ച് ചില ചിത്രങ്ങളിൽ അഭിനയിച്ചിരുന്നു. പിന്നീട് ഇവർ പ്രണയിച്ച്  1984 സെപ്തംബറിൽ വിവാഹം കഴിച്ചു. പിന്നീട് വിവാഹജീവിതത്തിൽ അപസ്വരങ്ങളുണ്ടായതിനെത്തുടർന്ന് 1995 സെപ്തംബറിൽ ഇവർ വേർപിരിയുകയും ചെയ്തു. ശ്രീനാഥ് പിന്നീട് കൊല്ലം തെന്മല സ്വദേശിനി ലതയെ വിവാഹം കഴിച്ചു. ഇവർക്ക് കണ്ണൻ(വിശ്വജിത്ത്) എന്ന ഒരു മകൻ ഉണ്ട്.

## അഭിനയ ജീവിതം
1978-ൽ *[[ശാലിനി എന്റെ കൂട്ടുകാരി]]* എന്ന ചിത്രത്തിലൂടെയാണ് ശ്രീനാഥ് ചലച്ചിത്രരംഗത്തെത്തുന്നത്. പിന്നീട് നാല്പതോളം ചലച്ചിത്രങ്ങളിൽ അഭിനയിച്ചു. അതിനുശേഷം ടെലിവിഷനിലേക്ക് ശ്രദ്ധതിരിച്ചു. ശാലിനി എന്റെ കൂട്ടുകാരി, ഇതു ഞങ്ങളുടെ കഥ, ഒരു സി.ബി.ഐ. ഡയറിക്കുറിപ്പ്, കിരീടം,  ദേവാസുരം എന്നിവ ശ്രീനാഥ് അഭിനയിച്ച ചില ജനപ്രിയ സിനിമകളാണ്. അവസാനം അഭിനയിച്ച ചിത്രം 2009 ൽ പുറത്തിറങ്ങിയ  കേരള കഫേ എന്ന ചിത്രമാണ്‌. 
ടെലിവിഷനിൽ തപസ്യ മുതൽ  സമയം, എന്റെ മാനസപുത്രി വരെയുള്ള സീരിയലുകളിൽ പ്രശസ്തിയുടെ മുമ്പിലായിരുന്നു. നടന്മാരായ ശങ്കറും,കൈലാസ് നാഥും ഫിലീം ഇൻ‌സ്റ്റിറ്റ്യൂട്ടിലെ ക്ലാസ്മേറ്റായിരുന്നു.
ശ്രീനാഥിന്‌ മികച്ച് ടെലിവിഷൻ നടനുള്ള സംസ്ഥാന പുരസ്കാരം ലഭിച്ചിട്ടുണ്ട്.

## അഭിനയിച്ച സിനിമകൾ
### മലയാളം
* കലിക
* ശാലിനി എന്റെ കൂട്ടുകാരി
* ഈണം
* ഇതു ഞങ്ങളുടെ കഥ
* സന്ധ്യ മയങ്ങുംനേരം
* ചേക്കേറാൻ ഒരു ചില്ല
* കിലുക്കം 
* കിലുകിലുക്കം
* ഒരു സി. ബി. ഐ. ഡയറിക്കുറുപ്പ്
* ജാഗ്രത
* കുടുംബപുരാണം
* ദേവാസുരം
* മതിലുകൾ
* ഒറ്റയടിപ്പാതകൾ
* സർ‌വ്വകലാശാല
* ഹലോ മൈ ഡിയർ ോങ് നമ്പർ
* ഇരുപതാം നൂറ്റാണ്ട്
* സ്വാഗതം
* കിരീടം
* മൂന്നാം മുറ
* ചെങ്കോൽ
* വാഴുന്നോർ
* കുടുംബ പുരാണം
* കേരള കഫേ
### തമിഴ്
* റയിൽ പയനങ്ങൾ
* ഉൺ‌മൈകൾ
* കൺ‌വെടിയും പൂക്കൾ

## അഭിനയിച്ച സീരിയലുകൾ
* തപസ്യ
* സമയം
* മരണം ദുർ‌ബലം
* മോഹ പക്ഷി
* തിരശീലക്ക് പിന്നിൽ
* എന്റെ മാനസപുത്രി

## മരണം
2010 ഏപ്രിൽ 23-ന്‌ ശ്രീനാഥിനെ കോതമംഗലത്ത് ഒരു ഹോട്ടലിൽ മരിച്ച നിലയിൽ കണ്ടെത്തി. കൈയ്യിലെ ഞരമ്പ് മുറിച്ച് മരിച്ച നിലയിലാണ്‌ കണ്ടെത്തിയത്. മരണസമയത്ത് 'ശിക്കാർ' എന്ന ചിത്രത്തിൽ അഭിനയിച്ചുവരികയായിരുന്നു അദ്ദേഹം. മരണസമയത്ത് 54 വയസ്സായിരുന്നു അദ്ദേഹത്തിന്. ആത്മഹത്യയാണ് മരണകാരണമെന്ന് സംശയിക്കുന്നു .

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:1956-ൽ ജനിച്ചവർ
വർഗ്ഗം:2010-ൽ മരിച്ചവർ
വർഗ്ഗം:ഓഗസ്റ്റ് 26-ന് ജനിച്ചവർ
വർഗ്ഗം:ഏപ്രിൽ 23-ന് മരിച്ചവർ
വർഗ്ഗം:മലയാളചലച്ചിത്രനടന്മാർ
വർഗ്ഗം:തൃശ്ശൂർ ജില്ലയിൽ ജനിച്ചവർ
വർഗ്ഗം:ആത്മഹത്യ ചെയ്തവർ
വർഗ്ഗം:വിവാഹമോചിതരായ ചലച്ചിത്രദമ്പതികൾ
ഓസ്ട്രേലിയ ദേശീയ ക്രിക്കറ്റ് ടീം

ഓസ്ട്രേലിയൻ ക്രിക്കറ്റ് ടീം ഓസ്ട്രേലിയയെ പ്രതിനിധീകരിക്കുന്ന രാജ്യാന്തര ക്രിക്കറ്റ് ടീമാണ്. ടെസ്റ്റ് ക്രിക്കറ്റിലെ പ്രഥമ മത്സരം നടന്നത് ഓസ്ട്രേലിയയും ഇംഗ്ലണ്ടും തമ്മിൽ ആയിരുന്നു.2003-ൽ അന്താരാഷ്ട്ര ക്രിക്കറ്റ് കൗൺസിൽ റാങ്കിംഗ് കൊണ്ടുവന്നതിനു ശേഷം ഏറ്റവും കൂടുതൽ തവണ എകദിന ക്രിക്കറ്റിലും ടെസ്റ്റ് ക്രിക്കറ്റിലും ഒന്നാം സ്ഥാനം നിലനിർത്തിയിട്ടുള്ള ടീം ആണ്‌ ഓസ്ട്രേലിയ.അന്താരാഷ്ട്ര ക്രിക്കറ്റ് സമിതിയുടെ മൂന്ന് സ്ഥാപക അംഗങ്ങളിൽ ഒന്ന് ഓസ്ട്രേലിയയയാണ്‌. 
ഓസ്ട്രേലിയ 7 തവണ ക്രിക്കറ്റ് ലോകകപ്പിന്റെ ഫൈനലിൽ എത്തിയിട്ടുണ്ട്, അതിൽ 5 തവണ കപ്പ് നേടുകയും ചെയ്തു. 1987, 1999, 2003 , 2007 &2015 എന്നീ വർഷങ്ങളിൽ ആണ്‌ കപ്പ് നേട്ടം.ഓസ്ട്രേലിയ രണ്ട് തവണ ഐ. സി. സി. ചാമ്പ്യൻസ് ട്രോഫി നേടിയിട്ടുണ്ട് ഈ നേട്ടം 2006ലും 2009ലും ആയിരുന്നു. ആദ്യമായാണ്‌ ഒരു ടീം തുടർച്ചയായി രണ്ട് തവണ ചാമ്പ്യൻസ് ട്രോഫി നേടുന്നത്.
2007 ഏപ്രിൽ 28 വരെയുള്ള കണക്കനുസരിച്ച് ഓസ്ട്രേലിയയ്ക്ക് ലോകകപ്പിൽ തുടർച്ചയായി 29 ജയങ്ങളുണ്ട്.

## കായികാഭ്യാസപ്രകടന ചരിത്രം

## അവലംബം

1. ഐ. സി. സി 

## പുറത്തേയ്ക്കുള്ള കണ്ണികൾ

*ക്രിക്കറ്റ് ഓസ്ട്രേലിയ
*ഔദ്യോഗിക ഫേസ്ബുക്ക് താൾ

വർഗ്ഗം:ദേശീയ ക്രിക്കറ്റ് ടീമുകൾ
യാർ‌വ്

റൂബി പ്രോഗ്രാമിങ് ഭാഷയ്ക്കുവേണ്ടി കൊയിചി സസാദ വികസിപ്പിച്ചെടുത്ത ബൈറ്റ്കോഡ് ഇന്റർപ്രിറ്റർ ആണ്‌ **യാർ‌വ്** (**YARV**, Yet another Ruby VM). റൂബി പ്രോഗ്രാമുകളുടെ പ്രവർത്തനം വേഗം ഗണ്യമായി വർദ്ധിപ്പിക്കുക എന്ന ലക്ഷ്യം മുൻ‌നിർത്തിയാണ്‌ ഇത് സൃഷ്ടിക്കപ്പെട്ടിരിക്കുന്നത്. പതിപ്പ് 1.9 മുതൽ യാർ‌വാണ്‌ റൂബിയുടെ സ്വാഭവിക ഇന്റർപ്രിറ്റർ ആയി ഉപയോഗപ്പെടുത്തുന്നത്, അതുകൊണ്ട് തന്നെ ഇതിനെ ഇപ്പോൾ കെ.ആർ.ഐ. (Koichi's Ruby Interpreter) എന്നു വിളിക്കാറുണ്ട്.

## പ്രവർത്തനവേഗം
rubychan.de തയ്യാറാക്കിയ ബെഞ്ച്മാർക്കുകളിൽ മികച്ച പ്രകടനം ഇത് കാഴചവച്ചിട്ടുണ്ട്. അന്റോണിയോ കാൻ‌ജിയാനോ തയ്യാറാക്കിയ ബെഞ്ച്മാർക്കുകളിൽ മുൻപുണ്ടായിരുന്ന ഇന്റർപ്രിറ്ററിനേക്കാളും ശരാശരി നാലിരട്ടി വേഗം ഇത് കാണിക്കുന്നുണ്ട്. രണ്ട് നിർണ്ണയങ്ങളിലും പ്രധാനമായും സ്വാഭാവികമല്ലാത്ത ബെഞ്ച്മാർക്കുകളാൺ കൂടുതലും.

റൂബി ഓൺ റെയിൽസിന്റെ പ്രവർത്തനവേഗം റൂബി 1.8.6 ൽ ആയിരുന്നതിനേക്കാൾ 15 ശതമാനം വേഗത കൂടുതൽ യാർ‌വിൽ പ്രദർശിപ്പിക്കുന്നതായി റിപ്പോർട്ട് ചെയ്യപ്പെട്ടിട്ടുണ്ട്. എങ്കിൽ ആക്റ്റീവ്റെക്കോർഡിന്റെ പ്രാരംഭവേഗം കുറഞ്ഞുതന്നെയാണ്‌ കാണപ്പെടുന്നത്.

## അവലംബം


വർഗ്ഗം:പ്രോഗ്രാമിങ് ഭാഷകൾ
വർഗ്ഗം:റൂബി പ്രോഗ്രാമിങ് ഭാഷ
ഓപ്പറേഷൻ ഗ്രാപ്പിൾ

ഹൈഡ്രജൻ  ബോംബിന്റെ പരീക്ഷണത്തിന്‌ ബ്രിട്ടൻ  നൽകിയ പേരുകളാണ് **ഓപ്പറേഷൻ ഗ്രാപ്പിൾ** , **ഓപ്പറേഷൻ ഗ്രാപ്പിൾ എക്സ്** , **ഓപ്പറേഷൻ ഗ്രാപ്പിൾ വൈ**, **ഓപ്പറേഷൻ ഗ്രാപ്പിൾ ഇസഡ്** എന്നിവയെല്ലാം.  
പസഫിക് സമുദ്രത്തിലെ ക്രിസ്തുമസ് ദ്വീപിലും , മാല്ടെൻ ദ്വീപിലും 1956-1958 ലാണ് നടന്നത് . ഇവയെല്ലാം അന്തരീക്ഷത്തിൽ വെച്ചാണ്‌ നടത്തിയത്. 

ഗ്രാപ്പിൾ ഒന്നിന്റെ  പരീക്ഷണം പൂർണമായും പരാജയമായിരുന്നു.   1957-ലാണ് ആദ്യമായി ഗ്രാപ്പിൾ പരീക്ഷണം നടത്തിയത്. വികേഴ്സ് വാലിയന്റ് എന്ന വിമാനത്തിൽ നിന്ന് കെന്നത് ഹൊബ്ബാർഡ് എന്ന പൈലറ്റ് ആണ്‌  ബോംബ് വിക്ഷേപിച്ചത്. മാൽഡേൺ ദ്വീപിൽ വച്ചായിരുന്നു ഈ പരീക്ഷണം

## പുറത്തേക്കുള്ള കണ്ണികൾ
* British Nuclear Test Veterans Association - '''BNTVA'''
* AWE (UK
സി. മാധവൻ പിള്ള

നോവൽ, നാടകം, ചെറുകഥ, ഫലിതപ്രബന്ധങ്ങൾ, നിഘണ്ടുക്കൾ തുടങ്ങി സാഹിത്യത്തിന്റെ വിവിധശാഖകളിലായി അമ്പതിൽ‌പരം ഗ്രന്ഥങ്ങളുടെ കർത്താവായിരുന്നു സി. മാധവൻ പിള്ള. മൗലികമായ രചനയ്ക്കുപുറമേ അദ്ദേഹം ഇലിയഡ്, ഒഡീസി തുടങ്ങിയ വിശ്വസാഹിത്യകൃതികൾ മലയാളത്തിലേക്കു വിവർത്തനം ചെയ്യുക കൂടി ചെയ്തു.

1905 ഏപ്രിൽ 12നു് ഓച്ചിറയിൽ കന്നിമേൽ വീട്ടിലാണ് ചെല്ലപ്പൻ പിള്ളയുടെയും അമ്മാളു അമ്മയുടെയും മകനായി വിജയഭാനു സി.മാധവൻ പിള്ള ജനിച്ചതു്. ആലപ്പുഴ എസ് ഡി വി സ്കൂളിൽസനാതനധർമ്മവിദ്യാശാല ഹൈ സ്കൂൾ വിദ്യാഭ്യാസം പൂർത്തിയാക്കി. പ്രശസ്തമായ നിലയിൽ സ്കൂൾ ഫൈനൽ പരീക്ഷ പാസ്സായി. എങ്കിലും ഉപരിപഠനം നടന്നത് പല ഘട്ടങ്ങളിലായിട്ടായിരുന്നു. സ്വന്തമായി തൊഴിൽ കണ്ടെത്തുവാനുള്ള  പരിശ്രമത്തിൽ അദ്ദേഹം പഴയ ഒരു റെമിങ്ടൺ ടൈപ്പ്റൈറ്റർ മൂലധനമാക്കി ആലപ്പുഴയിൽ തന്നെ ഒരു കൊമേഴ്സ്യൽ സ്കൂൾ തുടങ്ങി. പക്ഷെ അധികം താമസിയാതെ ആ പദ്ധതി പരാജയപ്പെട്ടു. ടൈപ്പ്‌റൈറ്ററുമായി ചങ്ങനാശ്ശേരിയിലെത്തിയ മാധവൻ പിള്ള അന്നത്തെ എസ്.ബി.കോളേജ് പ്രിൻസിപ്പാൾ ഫാദർ മാത്യു പുത്തൻപുരയ്ക്കലിനെ കണ്ടുമുട്ടാനിടയായി. അദ്ദേഹത്തിന്റെ ജീവിതത്തിലെ ഒരു പ്രധാന വഴിത്തിരിവായിമാറി ഈ കണ്ടുമുട്ടൽ.

പുരയ്ക്കലച്ചൻ പിള്ളയെ എസ്.ബി. കോളേജിൽ ചേർത്തു. ഒന്നാം ക്ലാസ്സോടെ ഇന്റർമീഡിയറ്റ് പാസ്സായ അദ്ദേഹം തുടർന്ന് തിരുവനന്തപുരത്തു് ബി.ഏ.ക്കു പഠിച്ച് 1941-ൽ ഡിഗ്രി നേടി.
ഇക്കാലഘട്ടത്തിനിടയിൽ തന്നെ അദ്ദേഹം സജീവമായ സാഹിത്യവൃത്തിയിലേക്കു തിരിഞ്ഞിരുന്നു. ‘ദേശസേവിനി‘,‘ജ്ഞാനാംബിക’, ‘കുമാരി കമല‘, ‘വീരാംഗന‘ തുടങ്ങിയ നോവലുകൾ അദ്ദേഹം എഴുതി പ്രസിദ്ധീകരിച്ചു. അദ്ദേഹത്തിന്റെ പത്രാധിപത്യത്തിൽ നടന്നുവന്ന ‘വിജയഭാനു‘ എന്ന വിനോദമാസിക ഏറെ പ്രചാരമാർജ്ജിച്ചു.1938ൽ ‘യാചകമോഹിനി’യും 1941-ൽ ‘സ്ത്രീധന’വും പുറത്തുവന്നു. ഇക്കാലഘട്ടത്തിൽ, മദ്രാസ് റേഡിയോ നിലയത്തിൽ മുറയ്ക്കു ലഭിച്ചിരുന്ന മലയാളപരിപാടികൾ മുഖ്യവരുമാനമാർഗ്ഗമാക്കി മൂന്നുവർഷത്തോളം അദ്ദേഹം മദ്രാസിൽ തന്നെ കഴിഞ്ഞുകൂടി. 

തുടർന്ന് തിരുവനന്തപുരത്തെത്തി നിയമപഠനത്തിനു ചേരാൻ തുനിഞ്ഞെങ്കിലും അദ്ദേഹത്തിന്റെ ശ്രദ്ധ എഴുത്തിൽ തന്നെ തുടർന്നു. ‘ആനന്ദസാഗരം‘, ‘പ്രണയബോംബ്‘ എന്നീ കൃതികൾ രചിച്ചത് ആ സമയത്താണ്. ഇലിയഡിനും ഒഡീസിക്കും പുറമേ, റെയിനോൾഡ്സിന്റെ “ഭടന്റെ ഭാര്യ”, ലൈല തുടങ്ങിയ വലിയ നോവലുകളും തമിഴ് കൃതിയായ പത്മസുന്ദരനും അദ്ദേഹം മലയാളത്തിലേക്കു തർജ്ജമ ചെയ്തിരുന്നു.

മുഖ്യധാരാസാഹിത്യകാരൻ എന്നതിനേക്കാൾ മാധവൻ പിള്ള പിൽക്കാലത്ത് പ്രസിദ്ധനും ശ്രദ്ധേയനും ആയത് മലയാളത്തിലെ പ്രൗഢരായ നിഘണ്ടുകാരന്മാരിൽ ഒരാൾ എന്ന നിലയിലാണ്. ഇംഗ്ലീഷ് മലയാളം നിഘണ്ടു, മലയാളം -ഇംഗ്ലീഷ് നിഘണ്ടു, അഭിനവ മലയാളം നിഘണ്ടു എന്നിവയാണ് അദ്ദേഹം നിർമ്മിച്ച നിഘണ്ടുക്കൾ. മൂന്നു പതിറ്റാണ്ടുകളോളം കഠിനപ്രയത്നം ചെയ്താണ് ഈ മൂന്നു ബൃഹദ്‌ഗ്രന്ഥങ്ങളും അദ്ദേഹം മിക്കവാറും ഒറ്റയ്ക്കു തന്നെ പൂർത്തിയാക്കിയത്. ആദ്യത്തെ രണ്ടു നിഘണ്ടുക്കളും സ്വന്തം പ്രേരണകൊണ്ടും മൂന്നാമത്തേത് ഡി.സി.കിഴക്കേമുറിയുടെ പ്രോത്സാഹനം കൊണ്ടുമാണെന്ന് അദ്ദേഹം ‘അഭിനവമലയാളനിഘണ്ടുവിന്റെ ആമുഖത്തിൽ പരാമർശിക്കുന്നുണ്ട്. അഭിനവമലയാളനിഘണ്ടുവിനെ പിൽക്കാലത്തു് “1977ലെ നിഘണ്ടു” എന്ന് ഭാഷാകാരന്മാർ വിളിച്ചുവരുന്നു.
മൂന്ന് പതിറ്റാണ്ട് അദ്ദേഹം ആലപ്പുഴയിൽ നിന്ന് പ്രസിദ്ധീകരിച്ച ഫലിത മാസികയായിരുന്നു വിജയ ഭാനു. പിന്നീട് ആ പേരിലാണ് അദ്ദേഹം അറിയപ്പെട്ടത്.
1980 ജൂലൈ 24ന്  സി. മാധവൻ പിള്ള ആലപ്പുഴയിൽ നിര്യാതനായി.വലിയ ചുടുകാട് ശ്മശാനത്തിലാണ് അദ്ദേഹം അന്തിയുറങ്ങുന്നത്.

## പുറത്തേക്കുള്ള കണ്ണികൾ
*സി. മാധവൻപിള്ളയെക്കുറിച്ച് പുഴ.കോമിലെ വിവരണം. 

വർഗ്ഗം:1905-ൽ ജനിച്ചവർ
വർഗ്ഗം: 1980-ൽ മരിച്ചവർ
വർഗ്ഗം:ഏപ്രിൽ 12-ന് ജനിച്ചവർ
വർഗ്ഗം:മരിച്ച ദിവസം ഇല്ലാത്ത ജീവചരിത്രലേഖനങ്ങൾ
## അവലംബം

വർഗ്ഗം:മലയാളനിഘണ്ടുകാരന്മാർ
വർഗ്ഗം:ആലപ്പുഴ ജില്ലയിൽ ജനിച്ചവർ
വി.സി. ബാലകൃഷ്ണപ്പണിക്കർ

മലയാള കവിതയിലെ പരിവർത്തനയുഗത്തിന്റെ ശിൽപികളിൽ ഒരാളായിരുന്നു **വി.സി. ബാലകൃഷ്ണപ്പണിക്കർ**. (ജനനം:1889 - മരണം: 1912)
പരമ്പരാഗത ശൈലിയിൽ നിന്നും കാൽപനികതയിലേക്കുള്ള പരിവർത്തനത്തിൽ ഇദ്ദേഹത്തിന്റെ കവിതകൾ നിർണായക സ്വാധീനം ചെലുത്തി. പത്രപ്രവർത്തനത്തിലും കഴിവു തെളിയിച്ചിട്ടുള്ള അദ്ദേഹം **കേരളചിന്താമണി**, **മലബാറി**, **ചക്രവർത്തി** തുടങ്ങിയ പ്രസിദ്ധീകരണങ്ങളുടെ പത്രാധിപരായിരുന്നു.

## ജീവിതരേഖ
[thumb|300px|right|വി.സി.സ്മാരക മന്ദിരം ഊരകം,കീഴ്മുറി ([മലപ്പുറം)]] 
മലപ്പുറം ജില്ലയിലെ വേങ്ങരക്കടുത്ത് ഊരകം മേൽമുറിയിൽ 1889 മാർച്ച് 1 ന്` (1064 കുംഭം19) ജനനം,
അമ്മ: വെള്ളാട്ട് ചെമ്പലഞ്ചീരി മാധവിക്കുട്ടി എന്ന അമ്മുണ്ണി അമ്മ. അച്ഛൻ: കപ്പേടത്ത് തലാപ്പിൽ കൃഷ്ണനുണ്ണി നായർ. 
പ്രാഥമിക വിദ്യാഭ്യാസത്തിനുശേഷം  കോഴിക്കോട് മാങ്കാവിൽ പടിഞ്ഞാറേ കോവിലകത്ത് വിദ്വാൻ ഏട്ടൻ തമ്പുരാന്റെ കീഴിൽ സംസ്കൃത കാവ്യ ശാസ്ത്രാദികൾ പഠിച്ചു. പഠനകാലത്ത് ഗുരുവിന്റെ കേരളവിലാസം, സൂക്തി മുക്താ മണിമാല എന്നീ സംസ്കൃതകൃതികൾ മലയാളത്തിലേക്ക് പരിഭാഷപ്പെടുത്തി. പിന്നീട് മാനവിക്രമീയം  എന്ന അലങ്കാര ശാസ്ത്ര പുസ്തകം , കുമാരചരിതം, ഇന്ദുമതീസ്വയംവരം എന്നീ നാടകങ്ങൾ രചിച്ചു. 
തൃശ്ശൂരിൽ നിന്ന് പ്രസിദ്ധീകരിച്ചിരുന്ന കേരളചിന്താമണി എന്ന പത്രത്തിൽ ജോലിചെയ്യുമ്പോഴാണ്` പ്രസിദ്ധമായ ഒരു വിലാപം എന്ന കാവ്യം  രചിക്കുന്നത്. തിരൂരിൽ 'ലക്ഷ്മീസഹായം' എന്ന പത്രം  നടത്തിയിരുന്ന കാലത്താണ്` വിശ്വരൂപം , സാമ്രാജ്യഗീത എന്നി കൃതികൾ രചിക്കുന്നത്. 
അവസാനകാലത്ത് ക്ഷയരോഗബാധിതനായിരുന്ന വി.സി. 1912 ഒക്ടോബർ 20-ന് 23-ആം വയസ്സിൽ അന്തരിച്ചു. കവിയുടെ സ്മരണാർത്ഥം, എല്ലാ വർഷവും മഹാകവി വി സി ബാലകൃഷ്ണപ്പണിക്കർ സ്മാരക ഗ്രന്ഥാലയത്തിന്റെ കീഴിലുള്ള പുരസ്‌കാരസമിതി, മഹാകവി വി സി ബാലകൃഷ്ണപ്പണിക്കർ സാഹിത്യപുരസ്‌കാരം നൽകുന്നു.

## കൃതികൾ

### കവിതകൾ
#നീതിസാരങ്ങൾ
#നാഗാനന്ദം
#ഒരു വിലാപം  (1908 - ഈ കൃതി രചിച്ചത്‌ പത്തൊൻപതാം വയസ്സിലാണ്‌)
#വിശ്വരൂപം
#സന്ധ്യാസൂര്യൻ
#മീനാക്ഷി
#നിശ
#ശീലാവതി
#മഴക്കാറിലെ ആദിത്യൻ
#മങ്കിഗീത
#രണ്ടു മുക്തകങ്ങൾ
#വർഷാചന്ദ്രൻ
#സാമ്രാജ്യഗീത 
#സാമ്രാജ്യഗാഥ
#ഭൂപാലമംഗളം
#ഹാനോവർ വംശാവലി
#ബാലാപഞ്ചകം
#പനി
#ദുർഗ്ഗാഷ്ടകം
#ഒരു സ്തുതി
#ശ്രീവാസുദേവാഷ്ടകം
#അരോഗത്വമേകണമമ്മേ
#ദേവീസ്ഥവം

### നാടകങ്ങൾ
*ഇന്ദുമതീസ്വയംവരം* എന്ന നാടകവും രചിച്ചിട്ടുണ്ട്‌.
### കഥ
അന്യഥാ ചിന്തിതം കാര്യം ദൈവമന്യത്ര ചിന്തയേൽ

## അവലംബം


വർഗ്ഗം:1889-ൽ ജനിച്ചവർ
വർഗ്ഗം:1912-ൽ മരിച്ചവർ
വർഗ്ഗം:മലയാളകവികൾ
മണക്കാട് നരസിംഹസ്വാമി ക്ഷേത്രം

തൊടുപുഴ താലുക്കിൽ മണക്കാട് പഞ്ചായത്തിൽ സ്ഥിതി ചെയ്യുന്ന  വളരെ പുരാതനമായ ഒരു ക്ഷേത്രം ആണ്‌ **മണക്കാട് നരസിംഹ സ്വാമി ക്ഷേത്രം**. ഇപ്പോൾ പുനരുദ്ധാരണ പ്രവർത്തനങ്ങൾ നടന്നു വരുന്നു.മകര മാസത്തിലെ തിരുവോണ നാളിൽ ആണ് ഉത്സവം.നരസിംഹ സ്വാമി ആണ് ഇവിടത്തെ മുഖ്യ പ്രതിഷ്ഠ. ശിവൻ, ഭഗവതി എന്നീ ഉപ പ്രതിഷ്ഠകളും ഉണ്ട്.
ബിൽഹണൻ

പതിനൊന്നാം നൂറ്റാണ്ടിൽ ജീവിച്ചിരുന്ന കശ്മീരി കവിയാണ്‌ **ബിൽഹണൻ**. ചൗരപഞ്ചാശിക എന്ന കവിതാസമാഹാരമാണ്‌ അദ്ദേഹത്തിന്റെ പ്രശസ്ത രചന.

പാഞ്ചാലദേശത്തെ രാജാവായ മദനാഭിരാമന്റെ മകളായ യാമിനീപൂർണ്ണതിലകയെ ബിൽഹണൻ സ്നേഹിച്ചിരുന്നു, ഇതറിഞ്ഞ രാജാവ് ബിൽഹണനെ തടവിലാക്കി. തടവിൽ കിടന്ന്  എഴുതിയ കവിതകളുടെ സമാഹാരമാണ്‌ ചൗരപഞ്ചാശികയെന്ന് കരുതപ്പെടുന്നു. ചൗരപഞ്ചാശിക വാമൊഴിയായി ഇന്ത്യയിലെങ്ങും പ്രചരിക്കപ്പെട്ടു. 

പടിഞ്ഞാറൻ ചാലൂക്യ രാജാവായ വിക്രമാദിത്യൻ ആറാമനെ പുകഴ്ത്തിക്കൊണ്ട് ബിൽഹണൻ രചിച്ചതാണ്‌ *വിക്രമാങ്കദേവചരിതം*.

## അവലംബം
 
വർഗ്ഗം:കാശ്മീരി കവികൾ
സമസ്തകേരളം പി.ഒ.

ബിപിൻ പ്രഭാകറിന്റെ സംവിധാനത്തിൽ ജയറാം, ജഗതി ശ്രീകുമാർ, സലീം കുമാർ, പ്രിയങ്ക, സേറ എന്നിവർ പ്രധാനവേഷങ്ങളിൽ അഭിനയിച്ച് 2009-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് ***സമസ്തകേരളം പി.ഒ.*** ഡ്രീം ടീം പ്രൊഡക്ഷൻസിന്റെ ബാനറിൽ ഹൗളി പോട്ടൂർ നിർമ്മിച്ച ഈ ചിത്രം വിതരണം ചെയ്തത് ഡ്രീം ടീം റിലീസ് ആണ്. കഥ, തിരക്കഥ, സംഭാഷണം എന്നിവ നിർവ്വഹിച്ചത് കെ. ഗിരീഷ്‌കുമാർ ആണ്.

## അഭിനേതാക്കൾ
* ജയറാം – പ്രഭാകരൻ
* ജഗതി ശ്രീകുമാർ – അവറാച്ചൻ
* സലീം കുമാർ – സുബ്രഹ്മണ്യൻ
* ജഗദീഷ് – ചാണ്ടി
* ബാലചന്ദ്രൻ ചുള്ളിക്കാട് – ബാലഗംഗാധരൻ
* സുരാജ് വെഞ്ഞാറമൂട് – ഓശാരം അബ്ദുള്ള
* ശ്രീകുമാർ – രാമകൃഷ്ണൻ
* പ്രേംകുമാർ – മാവോ മോഹനൻ
* ജനാർദ്ദനൻ – പ്രഭാകരന്റെ അമ്മാവൻ
* കൊച്ചുപ്രേമൻ – വെളിച്ചപ്പാട്
* കുഞ്ചൻ – ചായക്കടക്കാരൻ
* ശിവജി ഗുരുവായൂർ
* ഇർഷാദ്
* കലാഭവൻ പ്രജോദ് – രഘു
* പ്രിയങ്ക – രാധ
* സേറ – രഞ്ജിനി
* മീന ഗണേഷ്

## സംഗീതം
വയലാർ ശരത്ചന്ദ്രവർമ്മ എഴുതിയ ഇതിലെ ഗാനങ്ങൾക്ക് സംഗീതം പകർന്നത് എം. ജയചന്ദ്രൻ ആണ്. പശ്ചാത്തലസംഗീതം രാജാമണി ഒരുക്കിയിരിക്കുന്നു. മനോരമ മ്യൂസിക് ആണ് ഗാനങ്ങൾ വിപണനം ചെയ്തിരിക്കുന്നത്. 
; ഗാനങ്ങൾ
# സുന്ദരീ എൻ സുന്ദരീ നിന്നെ കണ്ടനാൾ തൊട്ട് – വിജയ് യേശുദാസ്
# മാരികാവടി – പ്രദീപ് പള്ളുരുത്തി, ശ്രീറാം

## അണിയറ പ്രവർത്തകർ
* ഛായാഗ്രഹണം: രാജരത്നം
* ചിത്രസം‌യോജനം: രഞ്ജൻ എബ്രഹാം
* കല: സുരേഷ് കൊല്ലം
* ചമയം: ഹസ്സൻ വണ്ടൂർ, ഉദയൻ നേമം
* വസ്ത്രാലങ്കാരം: കുമാർ എടപ്പാൾ, ദൊരൈ
* നൃത്തം: സുജാത
* സംഘട്ടനം: ത്യാഗരാജൻ
* എഫക്റ്റ്സ്: അരുൺ, സീനു
* ഡി.ടി.എസ്. മിക്സിങ്ങ്: രാജാകൃഷ്ണൻ
* ലെയ്‌സൻ: ജെയ്‌സൻ ഇളംകുളം
* എക്സിക്യൂട്ടീവ് പ്രൊഡ്യൂസർ: കെ. രാജ്‌കുമാർ
* അസോസിയേറ്റ് ഡയറക്ടർ: ഷൈൻ കെ.എസ്

## പുറത്തേക്കുള്ള കണ്ണികൾ
* 
* ''സമസ്തകേരളം പി.ഒ.''  – മലയാളസംഗീതം.ഇൻഫോ

വർഗ്ഗം:2009-ൽ പുറത്തിറങ്ങിയ മലയാളചലച്ചിത്രങ്ങൾ
വിളക്കുളം

തിരുവനന്തപുരം ജില്ലയിൽ വർക്കല മുനിസിപ്പാലിറ്റിയിലെ കുരയ്ക്കണ്ണിയിൽ ഉൾപ്പെടുന്ന ഒരു പ്രദേശം ആണ്‌ **വിളക്കുളം**. ഇവിടെ ഒരു മുസ്ലിം പള്ളി സ്ഥിതിചെയ്യുന്നു. കുരക്കണ്ണി എന്ന പ്രദേശത്തിന്റെ സമീപമാണ് വിളക്കുളം സ്ഥിതിചെയ്യുന്നത്.